text:
MAYSA a pesimistiko ti nagkuna a nagan laengen ti paria ket saanen nga a interesado. Mabalin latta kenkuana uray awan ti paria itoy a lubong. Saanna a kayat a sidaen ti bunga man wenno bulong, lalo dagiti atap a paria.
“Yuk, napait la ngaruden ti biagko, agsidaak pay laeng iti paria? Di pay ket nakapapaiten ti biagko?” kunana man.
Ala, dayta ti paniriganna iti biag. Bukodna a panirigan dayta. Nawaya ti asinoman nga agsadag ken agurok iti bukodna nga indayon.
Nagduduma dagiti panirigan iti biag. Kannigid ken kannawan. Positibo ken negatibo.
Kabaliktad ni pesimistiko ni optimistiko. Dina ibaga ti paria a napait no di ket nasam-it. No agpanunot, kankanayon a positibo a banag. Makuna a makaenganyo wenno makamagneto ti kapanunotanna. Makaiyanud iti rikna.
Iti naminsan a panaglakok iti pagtagilakuanmi kadagiti prutas ken natnateng, kastoy ti kinuna ti maysa a sukimi:
“Ammom, diay ginatangko kenka nga utong, paria ken saluyot, dinengdengko, ayna, nagsam-it!”
Immisemak laeng ken ngimmato dagiti kidayko. Maysa nga optimistiko, nakunak iti bagik. Ta nagbalinen a nasam-it diay paria.
Manmano a mangngegmo wenno dimo pay ket ngata nangngeg iti unos ti panagbiagmo a nasam-it ti paria. Paria pay no nasam-it? Isu ngarud nga adu ti di mangayat iti paria nangruna kadagiti ubbing ta napait.
Positibo ti level ti panagpampanunot dagitoy nga optimistiko.
Maysa ti evaluation iti panagpampanunot ti maysa tao kadagiti lesson iti mystical school. No optimistic wenno pessimistic daytoy.
Mangipresentarda iti danum a naikabil iti baso. Kagudua laeng ti linaon ti baso a danum, ket saludsodenda no ania ti makita ken maobserbarmo kadayta a naipresentar.
Itoy a gundaway, matakuatan ti kinaasino ken ti agpang ti panunot ti maysa nga indibidual, no pessimistic wenno optimistic daytoy.
No “dandani mapunno!” kunana, maysa la ketdi nga optimistic daytoy a tao. Positibo ti linaon ti panunotna ket sisasagana ngarud nga umawat kadagiti narisgo a lesson wenno panagadal kadagiti mistiko a bambanag iti sirok ti init. Itoy a pannakatakuat iti level ti kapanunotanna, naliklikanna ti at-atiddog a panagadal. Ta ti panagadal kadagiti mystical ken phenomenal a bambanag ket agnanayon a nakabatay ti panunot iti level nga optimistic. Narigat nga akseptaren wenno iseksek iti muging dagiti mystical ken phenomenal a banag babaen iti panagpanunot iti negatibo.
“Dandanin maibus!” kastoy met ti panagkita dagiti pessimistic. Aglanglangoy ti utekda iti agos ti negatibo. Ngarud, saan pay daytoy a sisasagana nga umawat kadagiti banag a nasken a maammuanna. Nasken ngarud nga isagana pay nga umuna ti level ti panunotna agingga iti panagbalinna a positibo.
Makatulong kadi ti agnanayon a pangikabil ti panunot iti level a positibo? Dakkel ti maitulongna iti biag.
Ngem maysa met a wagas a panangloko wenno panangallilaw iti bukod a bagi ti panagpanunot iti positibo a di buyogan iti aramid. Saan nga umanay dayta a posision ti panagpampanunot no di met buyogan iti aramid.
(Adda tuloyna)


c: text/html

text:
Poster
June 19, 2008 1 Comment
Tunggal agawidak wenno agturongak ditoy pagobraak, agsidsiddaawak a makakita kadagiti ladawan dagiti nabutosan nga agturay (he he, dagiti agserbi kunak a koma ta isu ngarud ti kunada) a nakapaskil kadagiti pagsungadan ti tunggal il-ili a malabsan. Aglima agpa ngata ti kaatiddogna ken agtallo agpa met ti kaakabana. Addaka dita ti ladawan ti mayor, bise mayor ken dagiti consejales.
Umanay met ngatan ti tallo a masaludsod maipanggep kadagitoy:
Ania ngata aya ti gapuna a maipaskil dagitoy?
Sadino met ngata ti nangalaanda iti kuarta a nagastos kadagitoy?
No kas pangarigan, mabawi met ngata ti ili iti nagastos ditoy?
Dagitoy ngata met dagiti gapu:
-
Masapul a maammo dagiti tattao dagiti agturay/agserbi?
Di met nabutosanda ket nangabakda? No nangabakda, ad-adu ngarud ti bimmutos kadakuada, ngarud, agarup amin nga umili ket am-ammoda dagiti agtuturay/agserserbi. (Malaksid a no manmano met ti makaam-ammo kadakuada ngem nangabakda latta.) Saan ngarud a kasapulan ti dakkel a ladawan. No ti agtakem ket adu ti maaramidanda a nasayaat, saan a masapul a mismo nga isuda ti mangibaga. Adda delicadeza, di met? Ti tattao ti mangitandudo ket silalagipto a kinanayon uray nabayagdanton a dimmaga. Ti kunak: awan duma daytoy iti imahen ni Marcos a naaramid ditoy asideg ti haywe nga agpa-Baguio. Imbag pay daytoy imahen ni Marcos nga uray no naburborboren ket agsardeng pay met laeng dagiti dadduma a lugan a mangtingig. Mabalin a makuna a “tourist spot.” Ngem ti ladawan a nakapaskil iti tarpaulin, ANIA?
Adda met ketdi a ti pagsayaatanna. No narugit ti ili ken/wenno saan a pulos dimmur-as, maitudo a dagus no siasinno dagiti nagulib, he he he.
-
Mabalin met ngata a nga “their spirits welcome all who come within the town”.
WELCOME to (nagan ti ili) met ti nakaipinta. Manmano met ketdi a ti letra ti “WELCOME” ngem ti “DUMANON KAYO”. Sayang ti espasio.
Ket, ayanna aya dagiti bagida ta espiritu laengen ti adda? He he he he.!!!
Awan dumana daytoy kadaydiay plaka ti lugan a nakaiburdaan ti “Mayor” ken “Councilor”. Nakaiprontar a mayor wenno councilor ngem tinted met ti lugan. Makita ngarud ta rupada?
Wenno, “psychological imposition”, datay man no kinanayon a mataldiapam ti ladawan ti maysa a banag ket maimuntar iti panunot (maimemoria no isu, he he) ket no umay ti exam ket malagip a dagus no adda relasionna iti masaludsod. Kasla tay drowing ti bassit nga aso ket ti abayna ket adda sao nga “uken” iti tagalog ‘TUTA”. Ket no daytoy a ladawan ket maipakita iti agsursuro nga ubing, kunana a dagus.. “UKEN”. Iti ngay tagalog? “TUTA”.
Saan ngarud a narigat a malagip dagiti nagan dagitoy nga agtakem no dumteng manen ti eleksion? Municipal Mayor: ________________. Agsalsalusodak laeng, Appo…
Ti bagik ken iti riknak, daytoy a ladawan ket maysa a kita ti pananggundaway…(panangsibbarut ti kanito). Maipaidam ti umiso a panagpanunot. Daytay man: psychological conditioning. Makondision ti panunot a dagitoy adda iti ladawan ket isuda ti agtuturay, ti naanus ken naisem (siempre a ta nakaisemda ngarud. Adda aya met agpapicture a nakamisugsog?) nga agserserbi.
Panunutem. Imaginem kunak man laengen. A no bumallasiwka iti kalsada nga adda bitbitmo a nadagsen ket urayka la nga aganikki iti dagsen samonto mataldiapan tay nakarungiit a ladawan santo pay laeng bumanesbes met ti lugan tay maysa met a rapas ti sakana dita sikigam. Siak. Mabuisitak. Di ket koma traffic lights ti naikabit iti dayta a paset ti billboard. Huh! Dayo! Dayo!
Nagpintas koma no ladawan a nakabisikletada idiay igid baybay iti sumipnget sa met mausar diay agtabon nga init ken ti nalinis nga aplaya ken ti naragsak a tattao nga agtantaneb a kas bakgraun. Maipakita pay ti nangayed a buya nga ikut ti ili ket maawis dagiti dadduma nga agpasiar sadiay. Napintas a buya. Nalinis nga aplaya. Naragsak a tattao. Natalged a lugar ta agasem met dagiti opisiales pay ti ili ket maituredda ti agbisikleta iti sumipnget sadiay. Dobol promotion. Dagiti agtuturay. Dagiti nangayed a luglugar.
Ngem, piman aya. Adda kasta kadi a lugar? Adda napipintas nga aplaya wenno burayok. Ngem, awan met ti bicycle ring wenno iskinita a maaramid.
Hay….mangipaskilak koma ditoy ti ladawan ngem awan met ti digicamko ken awan met ti camera ti celponko. Sa maysa, agamakak met a baka gerretenda ti kakaisuna a rayodkon. Adda pay tumanor a puli ti welwel…Kakaisuna ti rayodkon kunak a ta kasla met limneken ‘toy maysa a gapuanan ti panangpilitko met a koma a patayyeken ti pilid ti biag. Ngem, flat met. Madi met a bumaba dagiti adda ti ngato. Sada pay maibitin iti billboard, ket, ay, hu! Lallalon a lumnek daytoy kakaisuna nga ukelko.
Numanpay kasta nga awan ti maipaskil a ladawan ditoy, no addaka ditoy Filipinas, rummuarka dita nagkukurosan a sumrek iti il-ili, ammom ken makitam dagitoy a ladladawan a kunak. No addaka met iti ruar ti Filipinas ket saanmo pay nakita dagitoy, damagem kadagiti pulitiko a kakabagiam no adda kasta ditoy Filipinas.
Maysa pay daytoy a poster: “Labanan ang kahirapan……ramdamko ang kaunlaran.” Sadiay tarpulin a nakaisuratan ti immuna, awan ti ladawan ni PGMA, ngem, iti maikadua, addan a nakaisem. Aysus, ket no “kaunlaran” = Gloria. No gloria kuna tayo ket alimpatok ti nam-ay, di met?
Adda pay maysa a simmeksek ditoy bangabangak. Mayat koma ti dadaulo a pudek ta amin koma a nangato ket maibaba tapno magaw-atna. Ngem saan met.
Idi imbagak daytoy ti maysa a pandek met a kaberksko, kunana ketdin:
“Diyan ka nagkamali kasama, sa aming mga pandak, lahat mataas. Eh, kung hindi ko maabot at maaabot ng iba, e lugi ako. So, kung ako ang pangulo, lahat itataasko para di mo rin maaabot. Samakatuwid, pantayna tayo. Pandak ka na rin, bwua ha ha ha!”
A, sal-it ketdi!
No nangalaanda ti kuarta a nagastos, awan bibiangko basta saan a naggapu iti sako (ay upit gayam, daytay man kasla kabassit ti pakaiselselan ti nagtrianggulo a lukot ti gawed ta an-anuem ti sako no awan met ti kargana, mangalngal ti gawed, bua ken apog a pangep-ep ti bisin sa met laeng a maitupra a kastoy: PWUA! Public Walls with Useless Ads) ti ili. Ngem, no naala ti sako ti ili, masapul nga adda programana no kasano a masubbot daytoy a nausar a kuarta. No ngay koma ti naikabil dita ket dagiti tourist spots wenno pangkuartaan ti umili a saan ketdi a dagiti nakarungiit a picture ti agtuturay/agserserbi. Suhestyon laeng apo a. Barbareng no mabalin. No saan ket ania ngarud ti maaramidak. Agpatinggaak laengen a ditoy a blog.

robotstxt: allowed

filter: keep


text:
ADU nga umili dagiti masayangan iti maikaduan a pannakaisanud ti eleksion ti barangay ken sangguniang kabataan a nakaiskediul koma a maangay ita nga Oktobre 23, 2017.
Pinirmaanen ni Presidente Rodrigo Duterte ti Republic Act No. 10953 a mangisanud ti Barangay and SK elections inton maikadua a Lunes ti Mayo 2018. Sagudayen ti baro a linteg, dagiti agdama nga opisial ti barangay ket ituloyda ti akemda agingga a mabutosan dagiti sumukat kadakuada.
Idi pay laeng koma Oktobre 31, 2016 a naangay ti eleksion iti barangay ken SK, ngem naisanud daytoy gapu iti kalikagum ni Duterte tapno maliklikan ti pannakausar ti drug money. Segun iti Presidente, nastreken ti narco-politics dagiti adu a barangay iti pagilian, ket maaramat la ketdi iti eleksion dagiti kuarta a nagtaud iti negosio iti illegal drug tapno makaipatugaw dagiti drug traders kadagiti mangproktekta kadakuada.
Idi panawen ti kampania ti Presidential Elections, inkari ni Duterte a no mangabak ket paksiatenna ti problema ti illegal a droga iti tallo agingga iti innem a bulan. Idi nakatugawen a Presidente ken sakbay a dimteng ti plaso nga inyetnagna, impalgakna a saanna a kabaelan a paksiaten ti parikut ti illegal a droga gapu ta nauneg ken nagsaknapen daytoy a problema. Inrakurakna a narigat a mapaksiat ti illegal a droga kabayatan ti administrasionna.
No ti pannakausar ti drug money iti panagbobotos ti kangrunaan a rason ti agdama nga administrasion iti maminduan a pannakaisanud ti Barangay and SK elections, saan nga adayo a maitantanto manen ti panagpipili kadagitoy nga opisial no saanto pay a napaksiat ti problema ti illegal a droga. Mabalin pay nga awanton ti maangay nga eleksion kabayatan ti agdama nga administrasion.
Para kadagiti dadduma nga umili, ibilangda a ti pannakaisanud ti Barangay and SK elections ket rabsutenna ti kalinteganda nga agpili kadagiti mangidaulo kadakuada kas sagudayen ti Konstitusion. Daksanggasat ta iti Pilipinas ket maminduan a maisanud ti eleksion dagiti opisial iti barangay ken konseho dagiti agtutubo.
Dagiti agtutubo ket nabayagen nga awan dagiti napili a mangidaulo kadakuada kas sagudayen ti linteg. Idi laeng Enero 19, 2016 a nagbalin a linteg ti R.A. No. 10742 wenno SK Reform Act a mangipaay kadagiti nagduduma a reporma tapno masaluadan dagiti agtutubo iti pannakairamramanda kadagiti kurapsion wenno panagkunniber, ken pannakasanayda nga agbalin a tradisional a politiko.
Ti maikadua a pannakaisanud ti Barangay and SK elections ket ipaneknekna ti saan a nalawag a pagturongan ken sirmata dagiti adu a nangato a lider ti pagilian. Pinirmaan laeng ni Duterte ti linteg a mangisanud ti eleksion iti las-uden ti election period ken masakbayanen ti panagipila ti certificate of candidacy. Nairugi payen ti implementasion ti gun ban ken naiwayaten dagiti checkpoints ti Philippine National Police.
Segun ken ni Commission on Elections Chairman Andres Bautista, nakagastosen ti komision iti P840 million para ti pannakaisagana ken pannakaimprenta dagiti balota a mausar koma iti masungad nga eleksion. Impakaammona a P500 million ti balorna dagiti mabalin a ritubaren a mausarto iti sumaruno nga eleksion, ngem P340 ti pategna dagiti naan-anayen a saanda a mausar.
Iti daytoy naladaw a pannakaisanud ti eleksion ket dakkel a pondo ti napukaw ti gobierno, kalaksidan pay dagiti panawen ken dadduma a naggastosan dagiti agpapaay iti Comelec. Nakasaysayang dagitoy a pondo a nagtaud iti buis dagiti umili a kaaduanna ket marigatanen a mangibaklay kadagiti income tax ken value added tax dagiti gatangenda a produkto ken serbisio, a mabalin koma nayalokar para kadagiti serbisio a mangtulong kadagiti napanglaw.
No adda man dagiti kangrunaan a maragsakan iti pannakaisanud ti eleksion ket dagiti opisial dagiti barangay nangruna dagiti addan iti maudi a terminoda, wenno dagiti saan a nasayaat ti panagserbida ta narigaten ti panangabakda. Masayangan met dagiti aggandat nga agkandidato nangrunan dagiti nakasagana a papili nga opisial.
Kangrunaan a masayangan ket dagiti bumarangay nga agkalikagumen a mangsukat kadagiti agdama nga opisialda a kurap, abusado ken awan ti maar-aramidanda. Magagaran met dagiti agtutubo a mapabiag manen ti SK ken pilienda dagiti lider ti konsehoda. Ngem awanen ti maaramidan dagiti umili no saan nga aguray ken mangnamnama a matuloyton inton 2018 ti Barangay and SK elections.
Atapen dagiti dadduma nga umili a kasla maigaggagara a saan a matuloy ti Barangay and SK elections ken mabalin nga uray ti mid term elections inton 2019 kas panagsagsagana iti panagsukat ti sistema ti gobierno para iti Federalismo a tartarigagayan ti agdama nga administrasion.
Nasken nga agridam ken agtignay koma dagiti umili tapno masaluadan ti kalintegan dagiti botante nga agpili kadagiti mangidaulo ti gobierno babaen ti eleksion. (Eden A. Alviar)


text:
VIGAN CITY – Lumamlamiis kas iti
ilalamiis ti agdama a panawen ti langenlangen iti nagbaetan ti
ehekutibo ken lehislatura?
Kinuna ni Vice Governor Jerry
Singson nga adda dagiti dida maawatan mainaig iti sumagmamano a
programa ti gobernador ket ur-urayenda ti panangawag kadakuada ti ama
ti probinsia tapno lawlawaganna dagitoy ngem awan met ti maurayda nga
awag.
“Yur-uraymi
laeng ti panangiyeksplikar ni apo gobernador,” kinuna ni Singson
idinto nga inyunay-unayna a nabayagen ni Gov. Deogracias Victor
Savellano a nagtakem a gobernador ket kabisadona ti
pannakaimplementar dagiti programa idinto nga isuda nga adda iti
lehislatura saanda unay ammo dagitoy ta dida met napadasan ti
nagtakem iti ehekutibo.
“…Adda
dagiti dimi maawatan, rebbengna laeng koma a paayabannakami ni apo
gobernador ta iyeksplikarna tapno maawatanmi,” kinuna ni Singson
idinto a linagidawna a “ngem ti imasna, dimi met mauray a
paayabannakami, dina met iyeksplikar kadakami, kasano ngarud nga
inkam maawatan?”
Maysa a dinakamat ni Singson bayat
ti programana iti DWRS a JCS, Kakibin ti Balligi a dida maawatan iti
provincial board ti proposed Executive-Legislative Agenda para iti
2007-2010 a naggapu iti opisina ti gobernador.
Kinuna ni Singson a dayta ti
pagsidsiddaawanda ta nalpas metten ti ELA para iti 2007 agingga iti
2010 sana innayon nga “unless no adda kayatna a ma-refine, tuning,
wenno adda importante a kayatna nga agbaliw iti plano…”
Tinudingan ti board ni Bokal
Ronnie Rapanut a “dumawat iti pammalawag” iti gobernador mainaig
iti nasao a komunikasion tapno masurotanda met laeng ti kayat ti
gobernador a maaramid. Nadutokan met ni Bokal Peter Manzano nga
umasideg iti gobernador tapno malawlawagan ti 20% annual development
fund.
“Dakami iti
lehislatura, nakasaganakami, gumawgawawakami iti panangilawlawag ni
apo gobernador kadagitoy programana, ngem ti imasna, dinakami met
pagunian, dinakami met taliawenen, kasla awanen ti importansiami,
kasla taken for granted kami…. inlagidaw ti bise gobernador idinto
nga innayonna a disnudoda a mapan makiuman-uman kenkuana no paayaban
ida ti gobernador.
Nadakamat pay ni Singson a kayatda
a palawlawagan iti ehekutibo mainaig iti nakali a lote iti Barangay
Tamag a pakaipatakderan ti convention center idinto nga ammoda nga
awan pay ti pondona tapno ammoda ti isungbatda kadagiti tattao.
Gapu iti pannakakali ti nasao a
lote, kapilitan nga inyalis ti siudad ti Vigan idi napan a tawen ti
pakaangayan ti pagkarnabalan.
“Gumawgawawakami
a makidialogo, makikonsultasion kenkuana (gobernador)… kayatmi met
a saankami a taken for granted… kayatmi a part and parcelkami met
iti panagserbina iti administrasionna…” kinuna ni Singson sana
innayon a “dimi ammo ti ar-aramidenmi ta pulos, dinakami met
kapatang”.
Kinuna ti bise gobernador nga awan
pay ti awis kadakuada isu a kanya-kanya pay laeng dagiti kameng ti
probinsial board kadagiti proyekto ken programada.
Segun ken ni Singson, iti baet a
dakkel ti maipapaay ti proyektona a medical mission, di pay kayat ti
ehekutibo a punduan uray dagiti minimal a gastosna.
Innayonna a pagunianna met ti
gobernador kadagiti amin a programana, imbitaranna pay ngem saan met
nga agparang ti naud-udi.
“Awan met ti
makitana a napintas nga aramidtayo ket ania ngarud….” kinuna ti
bise gobernador.#


text:
Netizone
+639164270331 Nabasak ti salaysay ni Apo Joel Manuel maipanggep iti kayat ti Komisyon sa Wikang Filipino (KWF) a panangkapon iti lengguahetayo nga Ilokano. Anian a kinaliday no bilang agballigi ti KWF iti gandatna. Itultuloymo, Apo JBM, ti mangirupir iti kina-Ilokanotayo. Agbiagka! +639124887876 Naimbag nga aldawmo, Bannawag. Nalidaykami ita ditoy Rosario, Agusan Sur ta makabulanen, awan met laengen ti Bannawag! (Ipakaammoyo man ditoy, apo: subscription.mb@ gmail.com) +639771770252 Naimbag nga aldawyo amin, apo. Kablaawak man laeng ‘toy komparik a balikbayan iti panangselebrarna iti maika-74 a panagkasangayna inton Agosto 26. Happy birthday, Kabsat Jun Tegui ti Burgos, Isabela! +639204017307 Agsapsapulak iti babai a textmate. Agtawen iti 20-28. Awan pay koma nobio wenno asawana. Adda Facebook-na. Siak ni Dexter Dagsi ti Ilocos Sur. Para kadagiti kayatna ti ag-subscribe iti Bannawag ken kadagiti adda saludsodna maipanggep iti pannakaimaldit ti magasin, ag-email iti subscription.mb@gmail.com.


text:
Moscow
Ti Moscow ket isu ti kapitolio, ti kapusekan ti papulasion a siudad, ken ti kaaduan ti populasion a pederal a suheto iti Rusia. Daytoy a siudad ket maysa a nangruna iti politikal, ekonomia, kultural, siensa, relihion, busbos, edukasion ken sentro kadagiti pagluganan iti Ruso ken ti kontinente. Ti Moscow ket isu ti akin-amianan unay a dakkel a siudad iti Lubong (ngem saan nga isu ti kalamiisan), ti kapusekan ti populasion a siudad iti Europa, ken maika-6 a kadakkelan a maitutop a siudad iti lubong. Ti populasion na daytoy, segun ti 2010 a Senso, ket 11,503,501.[7] Batayan ti Forbes 2011, ti Moscow ket addaan kadagiti 79 a bilionario, naiyallatiw na ti Siudad ti New York a kas ti siudad nga addaan ti kaaduan a bilang kadagiti bilionario.[11]
Ti Moscow ket naisaad idiay Karayan Moslva idiay Tengnga a Pederal a Distrito iti Europa a Ruso. Iti kabayatan iti pakasaritaanna, daytoy a siudad ket nagserbi a kapitolio kadagiti nagsasaruno nga estado, manipud iti taga-ugma a Natan-ok a Dukesa iti Moscow ken ti simmaruno a Tsardon iti Russia ken ti Kappon ti Sobiet. Ti Moscow ti pagsaadan ti Moscow Kremlin, ken ti taga-ugma a kota nga iti daytoy nga aldaw ket isu ti pagtaengan ti Presidente ti Ruso ken iti ehukutibo a sanga iti Gobierno iti Ruso. Ti Kremlin ket isu pay ti maysa kadagiti nadumaduma a Sangalubongan a Tawidan a Sitio ditoy a siudad. Isuda a dua a siled ti parlamento iti Ruso (ti Duma ti Estado ken ti Tipunan ti muyong a Konsilo ket nakatugaw met idiay Moscow.
Ti siudad ket naiserbian babaen ti bariwakwak a naaramidan a paglugluganan, nga mairaman dagiti uppat nga internasional nga eropuerto, siam a pungto ti tren, ken maysa kadagiti kaunegan iti uneg ti daga a tubo iti lubong, ti Moscow a Metro, ket maikadua laeng iti Tokyo iti banag iti panaglugan ken maibigbigan a kas ti maysa a mohon babaen ti kinabaknag ken sabsabali nga arkitektura kadagiti isuda a 185 nga estasion.
Dagiti nagibasaran[urnosen | urnosen ti taudan]
- ^ ПpeзидeHT Poccийckoй Фeдepaции. ykaз №849 oT 13 Maя 2000 r. «O пoлHoMoчHoM пpeдcTaBиTeлe ПpeзидeHTa Poccийckoй Фeдepaции B фeдepaлbHoM okpyre». BcTyпил B cилy 13 Maя 2000 r. OпyблиkoBaH: "CoбpaHиe зakoHoдaTeлbcTBa PФ", №20, cT. 2112, 15 Maя 2000 r. (President of the Russian Federation. Decree #849 iti Mayo 13, 2000 On the Plenipotentiary Representative of the President of the Russian Federation in a Federal District. Nagbalin idi Mayo 13, 2000).
- ^ ГoccTaHдapT Poccийckoй Фeдepaции. №OK 024-95 27 дekaбpя 1995 r. «Oбщepoccийckий kлaccифиkaTop эkoHoMичeckиx perиoHoB. 2. ЭkoHoMичeckиe paйoHы», B peд. ИзMeHeHия №5/2001 OKЭP. (Gosstandart of the Russian Federation. #OK 024-95 Disiembre 27, 1995 Russian Classification of Economic Regions. 2. Economic Regions, natarimaan babaen ti Amendment #5/2001 OKER. ).
- ^ "Dagiti Piesta ken nagnangruna a petsa iti Moscow". Gobierno ti Siudad ti Moscow. Naala idi 29 Septiembre 2010.
- ^ a b "Ti Mayor ti Siudad ti Moscow". Gobierno iti Moscow. Naala idi 18 Marso 2010.
- ^ "The Moscow Statute". Moscow City Duma. Gobierno ti Moscow. 28 Hunio 1995. Naala idi 29 Septiembre 2010.
Ti kangatuan ken eksklusibo (representatibo) a bagiti estado a bileg idiay Moscow ket ti Siudad ti Moscow a Duma.
- ^ Ministro ti Ekonomiko a Panagrang-ay ti Ruso a Pederasion. Pederala Panagrehistro, Kadastre&Kartograpo a Serbisio. Nailian a Reporta ti Rusia Landuse 2008, p.187-188 (iti Ruso)
- ^ a b ФeдepaлbHaя cлyжбa rocyдapcTBeHHoй cTaTиcTиkи (Federal State Statistics Service) (2011). "ИHфopMaциoHHыe MaTepиaлы oб okoHчaTeлbHыx иTorax Bcepoccийckoй пepeпиcи HaceлeHия 2010 roдa (Information on the final results of the 2010 All-Russian Population Census)". Bcepoccийckaя пepeпиcb HaceлeHия 2010 roдa (2010 All-Russia Population Census) (iti Ruso). Federal State Statistics Service. Naala idi 2011-12-28.
- ^ Nakarkulo ti pateg ti densidad babaen ti panagbingbingay ti populasion a naireporta babaen ti Senso idi 2010 babaen ti lugar a nikabil iti pagikabilan ti "Kalawa". Pangngaasi a laglagipen a daytoy a pateg ket mabalin a saan a nasingked gapu ta ti lugar a naibaga iti infobox ket mabalin a saan nga isu ti naireporta iti isu met laeng a tawen a kapada ti populasion.
- ^ ПpaBиTeлbcTBo Poccийckoй Фeдepaции. ПocTaHoBлeHиe №725 oT 31 aBrycTa 2011 r. «O cocTaBe TeppиTopий, oбpaзyющиx kaждyю чacoByю зoHy, и пopядke иcчиcлeHия BpeMeHи B чacoBыx зoHax, a Takжe o пpизHaHии yTpaTиBшиMи cилy oTдeлbHыx ПocTaHoBлeHий ПpaBиTeлbcTBa Poccийckoй Фeдepaции». BcTyпил B cилy пo иcTeчeHии 7 дHeй пocлe дHя oфициaлbHoro oпyблиkoBaHия. OпyблиkoBaH: "Poccийckaя ГaзeTa", №197, 6 ceHTябpя 2011 r. (Gobierno ti Pederasion ti Rusia. Resolution #725 iti Agosto 31, 2011 On the Composition of the Territories Included into Each Time Zone and on the Procedures of Timekeeping in the Time Zones, as Well as on Abrogation of Several Resolutions of the Government of the Russian Federation. Nagbalin idi after 7 days following the day of the official publication).
- ^ Opisial iti amin a paset ti Pederasion ti Rusia segun ti Artikulo 68.1 iti Batay-linteg ti Rusia.
- ^ Ody, Elizabeth (2011-03-10). "Ni Carlos Slim ket isu ti umuna ti Forbes Listaan dagiti Bilionario ti Maikadua a Tawen". Bloomberg. Naala idi 2011-06-01.


text:
Manipud iti Wikipedia, ti nawaya nga ensiklopedia
Darsen a mapan iti pagdaliasatan
Darsen a mapan agbiruk
Ni
YellowMonkey at en.wikipedia
, ti agtengtengel ti karbengan ti kopia iti daytoy nga obra, ket agipablaak babaen ti sumaganad a lisensia:
Maited ti pammalubos ti agkopia, agiwaras ken/wenno mangbaliw iti daytoy a dokumento babaen ti termino iti , Bersion 1.2 wenno ti ania man a kinaudi a bersion babaen ti GNU Free Documentation License Free Software Foundation; nga awan dagiti Sabsabali a Paset, awan dagiti Sanguan nga Aklub a Teksto, ken dagiti Likudan nga Aklub a Teksto. Ti kopia ti lisensia ket nairaman iti paset a natituluan iti . Subject to GNU Free Documentation License disclaimers. http://www.gnu.org/copyleft/fdl.html GFDL GNU Free Documentation License true true
Kasisigud a listaan pang-ipan [ urnosen ]
The original description page was
here
. All following user names refer to en.wikipedia.
Pakasaritaan ti papeles
Pinduten iti petsa/oras tapno makita ti papeles a kas naiparang iti dayta a panawen.
Petsa/Oras Bassit a ladawan Dagiti rukod Agar-aramat Komentario
agdama 17:33, 29 Abril 2012 2.0 s (28 KB) MGA73bot2 == {{int:filedesc}} == {{Information |description={{en|1=self audio}} |date={{Date|2006|7|11}} (original upload date) |source={{Own}} Transferred from [http://en.wikipedia.org en.wikipedia] |author= YellowMonkey at [http:/... Panagusar iti papeles
Ti sumaganad a silsilpo ti panid iti daytoy a papeles:
Global a panagusar ti papeles
Dagiti sumaganad a wiki ket agus-usar iti daytoy a papeles:
Panagusar idiay de.wikipedia.org
Panagusar idiay en.wikipedia.org
Panagusar idiay km.wikipedia.org
Panagusar idiay nl.wikipedia.org
Panagusar idiay pl.wikipedia.org
Panagusar idiay www.wikidata.org
Daytoy a papeles ket naglaon ti naipatinayon a pakaammo, a mabalin a nainayon manipud ti dihital a kamera wenno skanner a naaramat a pangpartuat wenno pang-digitize itoy.
No ti papeles ket saan a nabalbaliwan manipud iti kasisigud a kasasaad, adda dagiti sumagmamano a salaysay a mabalin a saan a napno a maipakita ti nabaliwan a papeles.


text:
CABUGAO, Ilocos Sur – Kinuna ni Vice Governor Deogracias Victor “DV” Savellano nga agbalin nga awan kaes-eskan ti Banaoang Pump Irrigation Project (BPIP) no ikkatan ti gobierno nasional ti naiprograma a pundona.
Daytoy ti reaksion ni Savellano bayat ti programa ni Danny Tajon a One-On-One a naipatangatang iti DWRS itay nabiit mainaig iti panggep ti national government a maikkatan iti P1 bilion ti pundo ti BPIP.
Kanaig daytoy, nangipasa ti provincial board iti resolusion a nangkiddawanda iti nasional a gobierno a saan a maikkatan ti P2.5 bilion a pundo ti BPIP.
Babaen daytoy a proyekto ni Dip. Salacnib Baterina ken ti gobierno probinsial ditoy, makunnot ti danum manipud iti Karayan Banaoang a manamnama a mangpasayak kadagiti kataltalonan dagiti sumagmamano nga ili iti umuna a distrito ti probinsia a pakaibilangan ti Bantay, San Ildefonso, Sto. Domingo ken Magsingal.
Napunduan daytoy a proyekto babaen ti pautang nga inted ti China ken counterpart a pundo manipud iti national government.
Impalgak ni Savellano a naammuanna a maikkatan ti pundo ti BPIP iti miting ti super region a naangay itay nabiit.
“Su a nagapelaak sadiay ket insingasingda nga agapelatayo met ditoy probinsia ta pagtitinnulongantayo amin,” kinuna ni Savellano idinto nga indagadagna kadagiti opisial ti probinsia ken dua a mangibagi iti distrito ti Ilocos Sur, da Diputado Salacnib Baterina ken Diputado Eric Singson, iti panagmaymaysada tapno di maikkatan ti pundo ti BPIP.
Impalgak ni Savellano a maysa laeng nga instruksion ken awan ti naibaga a rason no apay a maikkatan ti pundo ti proyekto.
“Ti BPIP ket nakausardan iti agarup P600 milion… dakkel pay ti magasto ta adayo pay ti sourcena ket no ikkatenda ti P1 bilion, di awanton ti mapan kadagiti kanal,” kinuna ti bise gobernador idinto nga inyunay-unayna nga “agbalin a useless ti proyekto no saanda nga iyimplimentar amin diay pundona.”
“…Adda met diay loan, adda met diay kuarta, apay a dida iyimplementar amin amin… apay a kissayanda iti P1 bilion?” kinuna pay ni Savellano sana innayon a no kissayanda ti pundo, dakkel ti epektona ket agbalin laeng ti nasao a proyekto a white elephant.
Kinuna ti bise gobernador a nagrigrigatan ni Dip. Baterina nga impagpagna, … “su a masapul (koma) amin amin a pundona, maiyimplementar met laeng tapno diay panggepna a dumanon iti Magsingal, makadanon met laeng.”
Inyunay-unay ni Savellano a prioridad ti resolusion a masapul a maaksionan a sigida.


text:
STA. CRUZ, Ilocos Sur – Tallo nga armado a lallaki ti nanghold-ap iti agassawa a negosiante iti maysa a barangay ditoy itay lawasna ket intarayda dagiti kuarta, alahas ken napapateg a lako dagitoy.
Nagpulong da Vincent Bumanta ken ti asawana, ni Lani, residente iti Poblacion Este, ditoy iti polis para iti pannakatiliw dagiti suspetsa.
Iti panagimbestiga dagiti polis, naammuan nga agturong koma dagiti biktima iti tiendaan publiko a naglugan iti motorsiklo. Idi agdaldaliasatda iti Paredes Street, kellaat a linabsan dagiti suspetsa a naglugan iti motorsiklo sada binalanganan ti dalan dagiti agassawa.
Pinaturongan dagiti suspetsa iti paltog dagiti biktima, indeklarada ti hold-ap, sada kinasakas ti shoulder bag ken travelling bag nga imet dagiti agassawa.
Segun dagiti biktima, naglaon dagiti bag iti P300,000 a kuarta, alahas nga agpateg iti P20,000, dua a personal checks nga agdagup iti P86,000, bankbook, ATM card, selpon ken prepaid cards nga agpateg iti P80,000.
Mapapati a nakaarmas dagiti suspetsa iti cal. 38.
Naglibas dagiti di pay am-ammo a suspetsa iti direksion ti kalsada nasional.


text:
Marka ti pabrika
Ti marka ti pabrika ken iti Ingles ket makunkuna a trademark trade mark, wenno trade-mark[1] ket ti mabigbigan a senial, desinio wenno panangiyebkas a manilasin ti kadagiti produkto ken dagiti serbisio iti naisangayan a taudan manipud kadagiti dadduma.[2][3][4][5] Ti agtagikua ti marka ti pabrika ket mabalin a maysa a tao, dagiti gunglo ti negosio, wenno aniaman a nainkalintegan nga entidad. Ti marka ti pabrika ket ket mabalin a mabirukan iti pakahe, etiketa, polieto wenno iti produkto. Dagiti marka ti pabrika ket maiparparang pay kadagiti pasdek ti kompania.
Dagiti nagibasaran[urnosen | urnosen ti taudan]
- ^ Ti pannakaestilo ti trademark a kas agmaymaysa a balikas ket kaaduan a maus-usar laeng idiay Estados Unidos ken Pilipinas, bayat a ti dua a panagestilo ti trade mark ket inus-usar kadagiti sabali a pagilian iti lubong, a mairaman ti Kappon ti Europa ken ti dati a luglugar ti Mankomunidad (urayno ti Kanada ket opisial nga agus-usar ti "trade-mark" a naibatay iti Trade-mark Act, "trade mark" ken "trademark" ket kadawyan pay dagitoy a maus-usar).
- ^ "Ti marka ti pabrika ket balikas, insasao, simbolo, ken/wenno desinio a mangilasin ken mangisalumina ti taudan kadagiti tagilako iti maysa partido manipud kadagiti sabali.". Naala idi 2011-12-13.
- ^ "Ti marka ti pabrika ket senial a mangisalumina kadagiti tagilakon ken serbisio manipud kadagiti kompetitormo (mabalinmo nga ibaga ti marka ti pabrikam a kas ti bukodmo a "marka").". Naala idi 2012-12-22.
- ^ "Ti marka ti pabrika ket mangilasin kadagiti tagilako ken kadagiti serbisio kadagiti naisangayan nga agltagtagilako. Dagiti senial a mabalin para iti panangisalumina kadagiti produkto wenno dagiti serbisio iti naisangayan nga kompania manipud ti kadagiti sabali a ompania ket mabalin para iti panagsalaknib ti marka ti pabrika". Naala idi 2012-12-22.
- ^ http://www.cbp.gov/xp/CustomsToday/2002/February/other/christmas.xml
Dagiti akinruar a silpo[urnosen | urnosen ti taudan]
- Pakaammo ti Patentente ken Marka ti Pabrika manipud ti UCB Libraries GovPubs


text:
VIGAN CITY – Nangiwayat koma nga umuna dagiti papadi iti inbestigasion tapno maberipikar ti kinapudno ti alegasion ti iregularidad iti eleksion, segun iti dua a teddek ti politika iti probinsia.
Kinuna ni Gov. Luis “Chavit” Singson ken vice gubernatorial-elect Jeremias “Jerry” Singson nga itudo koma dagiti papadi no ania nga ili ti nakapasamakan ti iregularidad tapno maberipikar no husto agsipud ta “makadadael laeng iti probinsia dagiti damdamag manipud kadagiti naabak”.
“Itudoda daydiay ili, kuyogentayo amin tapno makitatayo no asino ti agsasao iti pudno wenno saan,” kinuna ti gobernador idinto nga innayonna a “ti report dagiti naabak, kitaenda (papadi) nga umuna antesda nga aksionan.”
Kinuna ti senatorial candidate a “dagiti naabak, libreda latta ti agsarita, ngem dagidiay ag-conclude, daydiay ti madi no awan ti beripikasionna (ket) “masapul a beripikarenda no adda kinapudnona ta ti madadael ti probinsiatayo.”
Kinuna met ni Bokal Singson nga iti biangna, nadalus ti kalkalpas nga eleksion ta “awan ti napasamak a pinnatay, wenno riribuk, intarayda a balota” ket “napaneknekantayo amin dagita ta adda dagiti poll watcherstayo, adda broadcast media.”
Dinakamat pay ti bokal nga idi arinunos ti 1960s-70s, tunggal eleksion, blacklisted ti Ilocos Sur ken adda iti babaen ti kontrol ti Comelec ket “nabayagtayo nga inat-atur daydiay a nagan ti probinsiatayo” sa “adtoy ti statement dagiti papadi, nadagsen ti statement, namantsaan manen ti probinsiatayo.”
Kinuna ti bokal nga imbatad pay ni Fr. Avila a nadalus ti pannakaisayangkat ti eleksion iti Candon City ket “takderanna dayta.”
“We should have given the benefit of the doubt iti laeng sumagmamano a nakitada a madi didiay election returns ta adda met makuna a human error,” kinuna ti bokal idinto nga inyunay-unayna a “very minimal daydiay” ket saanna nga apektaran ti resulta ti eleksion.
Kinuna pay ti bokal nga iti inwaragawag dagiti papadi a sapasap a panagsuitik, “kasla nakadugdugyot la unayen ti eleksion a naaramiden” idinto a “saan met a kasdiay.”
Kabayatanna, kinuna ti gobernador a mayat a pabilang manen dagiti butos.
“Uray maminsangapulo a bilangentayo, baka ad-adunto pay ti diperensia,” kinuna ti gobernador.
Innayon ti gobernador a nabayag ti proseso ngem “kayatko a papaspasan no adda binnilang tapno awan ti masasaoda.”
Kinuna ni Bokal Singson nga apresiarenna ti statement manipud iti asinoman, “uray asino nga NGO, nangruna dagiti papadi ket impatangatangna laeng “ti sakit ti nakemko ta nadadael ti nagan ti probinsiatayo a kinailalaan nga inay-aywanan ta saan met a pudno”.


text:
The Rescuers
Ti The Rescuers ket maysa nga 1977 nga animado a pelikula ti Amerikano a pinataud babaen dagiti Produksion ti Walt Disney ken immuna a naipablaak idi Hunio 22, 1977 babaen ti Buena Vista a Panangiwarwaras. Ti maika-23 a pelikula dagiti serie ti Walt Disney nga Animado a Klasiko, ti pelikula ket maipanggep ti Kagimongan ti Panangisalakan a Tulong (Ingles: Rescue Aid Society), ti sangalubongan a gunglo ti bao a naikuartel idiay New York ken linlinongan ti Nagkaykaysa a Pagpagilian, a naisagsagut ti panagtulong kadagiti natiliw a biktima iti sangalubongan.
Daytoy a pelikula ket naibatay manipud kadagiti serie a libro ni Margery Sharp, a naipangpangruna ti The Rescuers ken Miss Bianca.
Dagiti nagibasaran
- ^ "The Rescuers". Box Office Mojo. Naala idi 5 Enero 2012.
Dagiti akinruar a silpo
Dagiti inadaw a sasao a mainaig iti The Rescuers iti Wikiquote (iti Ingles)


text:
DAGUPAN CITY – Kas paset ti gannuatna a maiyasideg ti serbisio kadagiti tattao, insayangkat ti Philippine Regulation Commission Baguio Regional Office ti pannakaproseso dagiti aplikasion para iti July 10 2010 Nurses Licensure Exams idi Abril 30 ken May 1, 2010.
Segun ken ni PRC Regional Director Teofilo Gaius M. Sison, Jr., naproseso dagiti aplikasion para iti nasao nga eksaminasion iti Philippine Medical Society Building, AB Fernandez Avenue, Dagupan City, Pangasinan.
Nakikoordinar iti daytoy a gannuat ti PRC ti PNA-Pangasinan Chapter.#


text:
Wednesday, March 11, 2015
MANGROVE PLANTING, NAIRUSAT MANEN ITI TALLO A COASTAL BARANGAY
Cabugao, Ilocos Sur – Naangay ti panagmula ti Mangrove Seedlings iti saan pay a namulaan a paset ti katangriban iti Barangay Salapasap, Salomague ken Pug-os, Cabugao, Ilocos Sur babaen iti panangilunsad dagiti kameng ti Fishermen Association kadagiti nadakamat a barangay a kas pannakikaysada iti pannakapaberde kadagiti kakadilianan a paset ti Clean and Green Program-Coastal Area ti Munisipio nga idauluan ni Mayor Edgardo “Ediboy” S. Cobangbang, Jr. iti tallo a nagsasaganad nga eskediul: Pebrero 24, 2015 – Barangay Salapasap; Marso 3, 2015 – Brgy Pug-os ken Brgy. Salomague; ken Marso 11, 2015 - B arangay Pug-os.
Umabot ti 215,000 a mangrove seedlings ti naimula: Brgy. Salapasap – 50,000 Mangrove Seedlings; Brgy. Pug-os - 115,000; ken Brgy. Salomague - 50,000, segun ken ni Mrs. Milagros R. Paz, Municipal Fisheries Coordinator a nangtarabay kadagiti mangrove planters.
Kabayatanna, maibatay iti report ni Mrs. Paz, umaboten ti 215,000 a mangrove seedlings ti nainayon a naimula ita a Tawen 2015 iti shorelines a mabatogan dagiti nadakamat a tallo a barangay a disso ti estratehiko a mabalin a mulaan ti mangrove seedlings.
Kabayatanna, regular met a maar-aramid ti coastal clean-up nga igaygay-at dagiti multi-sectoral associations iti uneg dagiti nadakamat a barangay tapno mabisita, madalusan ken masugotan dagitoy a namulaan ti mangrove a parte ti kabaybayan, segun ken ni MENRO Edgar S. Balangatan, AT ti LGU-Cabugao.
Innayonna a masirmata a kalpasan ti lima a tawen, agminarton ti pintek dagiti maimula a mangrove ket iti panagkasamekan ti katangriban iti sumagsaganad a tawen ket masalakniban dagiti agnanaed iti igid ti baybay iti après ti danum-baybay no agbagyo ken agresulta ti napintas a pamataudan ti pagbiag dagiti agindeg kadagitoy a barangay ta agbalinto a sanktuario ti ikan ken billit dagiti dadakkelton a mangrove trees.
Dagitoy nga aksion ken inisiatiba ket gubuay ti nakammayet a panagtutunos ti amin a sektor a mangpaberde ti katangriban babaen iti panangilungalong ti Gobierno Munisipal nga idauluan ni Mayor Ediboy ken ti BFAR-Region 1 tapno maprobitsar dagiti proyekto ken programa ti nasao nga Ahensia iti pagsayaatan dagiti agindeg iti coastal barangays ti ili. # (Web In-Action)
Umabot ti 215,000 a mangrove seedlings ti naimula: Brgy. Salapasap – 50,000 Mangrove Seedlings; Brgy. Pug-os - 115,000; ken Brgy. Salomague - 50,000, segun ken ni Mrs. Milagros R. Paz, Municipal Fisheries Coordinator a nangtarabay kadagiti mangrove planters.
Kabayatanna, maibatay iti report ni Mrs. Paz, umaboten ti 215,000 a mangrove seedlings ti nainayon a naimula ita a Tawen 2015 iti shorelines a mabatogan dagiti nadakamat a tallo a barangay a disso ti estratehiko a mabalin a mulaan ti mangrove seedlings.
Kabayatanna, regular met a maar-aramid ti coastal clean-up nga igaygay-at dagiti multi-sectoral associations iti uneg dagiti nadakamat a barangay tapno mabisita, madalusan ken masugotan dagitoy a namulaan ti mangrove a parte ti kabaybayan, segun ken ni MENRO Edgar S. Balangatan, AT ti LGU-Cabugao.
Innayonna a masirmata a kalpasan ti lima a tawen, agminarton ti pintek dagiti maimula a mangrove ket iti panagkasamekan ti katangriban iti sumagsaganad a tawen ket masalakniban dagiti agnanaed iti igid ti baybay iti après ti danum-baybay no agbagyo ken agresulta ti napintas a pamataudan ti pagbiag dagiti agindeg kadagitoy a barangay ta agbalinto a sanktuario ti ikan ken billit dagiti dadakkelton a mangrove trees.
Dagitoy nga aksion ken inisiatiba ket gubuay ti nakammayet a panagtutunos ti amin a sektor a mangpaberde ti katangriban babaen iti panangilungalong ti Gobierno Munisipal nga idauluan ni Mayor Ediboy ken ti BFAR-Region 1 tapno maprobitsar dagiti proyekto ken programa ti nasao nga Ahensia iti pagsayaatan dagiti agindeg iti coastal barangays ti ili. # (Web In-Action)
Posted by Bayan ng Cabugao, Ilocos Sur at 10:42 AM
Subscribe to: Post Comments (Atom)


text:
Ti Gasatmo Ita a Lawas
VIRGO (Agosto 21- Septiembre 22). Dagiti positibo ti panagpampanunotda a tattao ti rason ti manamnama a pannakaawatmo iti parabur. Manamnama pay ti agtultuloy a yaay ti grasia no agbalinka nga instrumento ti pannakaipaay met ti grasia iti sabali. Nagasat a numero: 2, 4, 9.
LIBRA (Septiembre 23- Oktubre 22). Kasapulam ti paratignay tapno agsubli ti arisgarmo iti trabahom. No awan latta ti ganasmo, tiempo ti yaakar iti sabali a pagtrabahuan. Sirigem man ketdi dagiti pagirayam amangan no trabaho a paglinglingayan payen ti umisu kenka. Nagasat a numero: 1, 5, 8.
SCORPIO (Oktubre 23- Nobiembre 22). Awan ti pakadanagan no agtalekka ken agsadagka iti kinapudno. Laglagipen ketdi nga adda pagpatinggaan ti panagpabus-oy ta masapul met nga ikkam iti respeto ti bukodmo a bagi. Nagasat a numero: 3, 4, 7.
SAGITTARIUS (Nobiembre 23- Disiembre 20). Bigbigen nga addaanka iti naisalsalumina a talugading ket saan a masapul a yatar ti bagim ta adda kadagitoy ti pagbanagam: apalam ti sabali wenno tagibassitem ti sabali. Mangitudoka iti bukodmo a bituen; mangusatka iti bukodmo a dana; mangisuratka iti kabukbukodan a pakasaritaan. Nagasat a numero: 2, 6, 9.
CAPRICORN (Disiembre 21- Enero 19). Ti napagus a panagkalikagummo a matun-oyan dagiti arapaapmo ti mangsursuro kenka kadagiti wagas a pakalag-anam. Agannad laeng iti mabalin a pannakayagus ti riknam ket agtinnag a darasudoska. Nagasat a numero: 1, 5, 7.
AQUARIUS (Enero 20- Pebrero 19). Pagimbaganna, nakasaganaka ket saanka unay nga agkarangkang iti pettat a yaay dagiti paggastuan. Maiturong pay ti imatang iti ad-adda a pangyintekan iti imatang: ti salunat dagiti kameng ti pamilia. Nagasat a numero: 3, 4, 8.
PISCES (Pebrero 20- Marso 20). Maikagumaanan a maagasan dagiti sagubanitmo a mangipapaay kenka iti nababa a panagkita wenno panagtalek iti bagi. Ad-adda ketdi nga ibilangmo a parabur ti pannakaamiris a nasaysayaat a bigbigen ti pagkapsutan, ta awan met ti perpekto a tao. Nagasat a numero: 2, 6, 9.
ARIES (Marso 21- Abril 20). Denggen dagiti kalikagum ti pisikal a bagi. No ibaga daytoy a masapulna ti inana, ipaayan koma iti umdas nga inana. Gundawayan ti ammom iti teknolohia tapno makainutka iti pirak ken enerhia. Nagasat a numero: 1, 4, 7.
TAURUS (Abril 21- Mayo 20). Nasayaat a tiempo para iti puso, ken para iti negosio. Mabalin a yasidegnaka ni patpatgen iti maysa a pagayam a makatinnulongmo iti pagganaran a para iti mabayag a tiempo nupay saan a kas kadakkelna ti mapadekket, adu met a pagimbagan ti ipaayna para iti kaaduan. Nagasat a numero: 3, 5, 8.
GEMINI (Mayo 21- Hunio 20). Adda dagiti pagilasinan a makatulong kenka tapno mayetnagmo ti maysa a pangngeddeng a dakkel ti epektona iti personal a biagmo ken iti trabahom. Nalag-an ti rikna ket nalaklakam met a marisut dagiti parikut a nabaybay-an pay ketdin iti selselsel. Nagasat a numero: 2, 4, 9.
CANCER (Hunio 21- Hulio 20). Makailatang iti umdas a tiempo a para kadagiti patpatgen a mangipaay met iti gundaway tapno makaparnuay pay iti ad-adu a pannakipagayam. Adda met dagiti lumtuad nga idea a pagganaran. Nagasat a numero: 3, 6, 7.
LEO (Hulio 21- Agosto 20). Mabaelan ti rumuk-at manipud iti kahon ti kinanegatibo a gapuanan ti sabali a tao. Maysa a pagayam ti makatulong kenka iti daytoy nga iruruk-at kasta metten iti yaaddangmo nga agturong iti kinapositibo. Nagasat a numero: 2, 5, 8.


text:
SANTIAGO, Ilocos Sur – Gapu ta nalaokanen ti darada iti arak, nalipatan dagitoy dua nga agkabsatda ket nagkabilda a puon ti nakayospitalan ti maysa.
Nainaganan dagiti agkabsat a da Avelino Galanote, 53, ken ni Jeffrey Galanote, agpada a residente iti Barangay Busel-busel daytoy nga ili.
Kas maibasar iti blotter ti pulis, agin-inom dagitoy dua iti nasanger iti pagtaengan ti maysa met laeng a kabsatda idi adda saanda a panagkinnaawatan ket mapapati a nangala ni Jeffrey iti bato sano indanog iti ulo ti kabsatna.
Naitaray ti biktima iti Candon General Hospital para iti panakaagasna idinto a naglibas ti suspek.#


text:
CANDON CITY – Natiliw ti maysa a guest relation officer ken ti kalib-inna a waiter iti buy bust operation nga inwayat ti kapolisan ditoy nga ili idi malem ti Hunio 2 sadiay Barangay Calongbuyan ditoy siudad.
Nabigbig dagiti natiliw a da Marian Dagium y Andohoyan, 28, awanan asawa, guest relation officer a natibo iti Barangay Sibagan, Agusan Del Sur, ken ti kalib-inna a ni Arnel Estocio y Yap, 34, naasawaan, waiter, natibo iti Sagayad Relocation, City of San Fernando, La Union ken agdama nga agkaskasera iti maysa a balay sadiay Barangay Calongbuyan, Candon City.
Iti nasao nga operasion, nakakumpiska dagiti polis-Candon City kadagiti suspek iti maysa a bassit a heat sealed transparent plastic sachet a nagkarga iti masuspetsa a shabu; maysa a glass totter nga addaan iti mapapati a shabu residue; 7 nagawangan a plastic sachet nga addaan shabu residue; 3 narolio nga aluminium foil a mapapati nga addaan shabu residue; 4 dilapidated lighter; 3 cellular phone; maysa a packed aluminium foil; maysa a getteng; P200 personal money ken P500.00 a naaramat a buy bust money.
Naipan dagiti suspek agraman dagiti nakumpiska iti police station ditoy para iti dokumentasion ken umisu a disposision.#


text:
NARVACAN, Ilocos Sur -Napattog ti maysa a trak iti
nasional highway a sakup ti Barangay Sulvec ditoy nga ili a
nakaiwarisan dagiti kargarana.
Iti panagimbestiga dagiti polis ditoy, agdaldaliasat iti
amianan a direksion ti 18-wheeler a trak, addaan plaka UUZ-597, a
minaneho ni Lorde Dugal, 41, residente iti Bacarra, Ilocos Norte idi
masabatna ti maysa a bus iti pagpikuran ket iti panagpreno ti drayber
tapno liklikanna ti makasabatna, ditan a nabalintuag ti trak a
nakaigapuan ti pannakaibelleng dagiti kargana nga arina.
Nasugatan ti helper, ni Joel Butay, 24 anios, residente
iti San Nicolas, Ilocos Norte.#


text:
MARAMBAKAN ita iti Pilipinas ken kadagiti nagduduma a pagilian iti sangalubongan ti “Aldaw ti Mangmangged” wenno “Labor Day” kas panangbigbig iti naindaklan nga akem dagiti trabahador iti ekonomia ken kagimongan.
Maibilang dagiti mangmangged a duri ti ekonomia iti maysa a pagilian. Isuda dagiti trabahador a matangtandanan a mangpatpataray kadagiti nagduduma a klase ti negosio, kataltalonan, institusion ken dadduma pay nga establisimiento iti pribado a sektor ken iti gobierno.
Nabileg ti panagtitimpuyog dagiti mangmangged no agkaykaysada a mangirupir kadagiti kalinteganda. Ngem ania ti ladawan dagiti mangmangged iti Pilipinas nangruna kadagiti nababa laeng dagiti sueldo wenno ganganarenda?
Maibasar iti data ti Philippine Statistics Authority, dumanon laeng iti nasurok a 4 million ti labor force iti formal sector iti Pilipinas a kaaduanna ket adda iti manufacturing Industry. Ngem mapattapatta nga agarup 70 million dagiti Pilipino a mangmangged kadagiti nagduduma a pagtabahuan iti Pilipinas iti formal and informal sectors. Dumanon met iti nasurok a 2.5 million dagiti dokumentado nga Overseas Filipino Workers, malaksid kadagiti nag-imigranten ken undocumented workers kadagiti nagduduma a pagilian.
Nabaknang ti Pilipinas iti human resources gapu iti kaadu dagiti makabael a mangmangged iti man benneg ti white-collar job wenno dagiti blue-collar job. Tinawen a nagadu dagiti Pilipino nga agturpos iti kolehio ken dadduma a kurso ngem awan ti sigud a mastrekanda a trabaho.
Nakaro ti kompetensia iti iseserrek iti trabaho kadagiti pribado a kompania. Kaaduanna a dagiti laeng nagturpos kadagiti mabigbigbig a unibersidad wenno kolehio ken nakaawat kadagiti academic honors, dagiti nadaras a maaw-awat nga agtrabaho. Narikut ti kompetensia para kadagiti katurturposna, anusanda ti sumrek kadagiti nababa a posision ken makikontrata iti las-ud iti lima a bulan tapno saanda nga ag-regular ket maliklikan dagiti kompania ti mangipaay kadakuada kadagiti kalinteganda a benepisio nga intuyang ti Labor Code kas ti minimum aage, Social Security System, Philhealth Insurance, Pag-ibig membership ken dadduma pay a benepisio.
Narikut met latta ti agaplikar iti career service iti gobierno nangruna kadagiti awanan ti Civil Service eligibility-na ken nangato a padrinona. Maibilang ti gobierno a kadakkelan nga employer iti Pilipinas a mangipapaay iti nangatngato a sueldo ken benepisio manipud idi maipakpakaten ti Salary Standardization Law. Dagiti agserserbi iti gobierno nangruna dagiti polis ken soldado dagiti maipangpangruna a maik-ikkan ti nangato a sueldo ken ad-adu a benepisio.
Adda man dagiti trabaho iti pribado a sector, ngem kaaduanna a nababa ti sueldo ken saan nga umanay a pangbiag iti maysa a pamilia nangruna kadagiti addaan iti annak a pagadalenda.
Gapu ti kinakirang dagiti pagtrabahuan iti Pilipinas, ket mapilitan dagiti Pilipino a mapan agtrabaho sadiay ballasiw-taaw tapno laeng makasapulda ti nasaysayaat a trabaho ken sueldo.
Kalaksidan dagiti nalaing a propesional a Pilipino nga agtatrabaho kadagiti nadur-as a pagilian iti Asia, Middle East, America, Europa ken Africa, adu nga OFW a nagturpos iti kolehio dagiti agpapaay kadagiti nadagsen a trabaho kas ti caregiver, katulong ken trabahador kadagiti pabrika ken barko iti nadumaduma a paset iti lubong. Sadiay Hong Kong nga ayan dagiti adu a domestic helpers, mapagam-amkan ti dakes nga epekto iti ekonomiada no agwelga dagiti Pilipino a katulong ta dagiti amoda a negosiante ken nangato ti saadda kadagiti kompania ket mapilitanda nga ag-leave iti trabahoda no aggigiddan nga aglangan wenno agwelga dagiti OFWs.
Nakasaysayang ti kinalabon dagiti natural resources iti Pilipinas nangruna ti labor force a no nasayaat laeng koma ti pannakausarda babaen ti panangiturong ti gobierno ket patayokenna ti ekonomia ti pagilian para iti naan-anay a panagdur-as kas kadagiti naprogreson a pagilian iti lubong. Ngem manipud pay idi tiempo ti kolonia dagiti Kastila, ti panawen dagiti Amerikano, agingga ita ket agtultuloy ti pannakagundaway dagiti mangmangged a Pilipino. Nagtalinaed dagiti adu a Pilipino a makitegtegged gapu iti daanen a kultura ken kapanunotan a dagiti ubbing ken agtutubo ket agadalda tapno makastrekdanto iti trabaho, imbes nga agbasada tapno mangipatakderdanto met iti bukodda a negosio nga agpataud iti trabaho para kadagiti Pilipino.
Iti pannakarambak ti Labor Day iti Pilipinas ita nga aldaw, mapan manen agmartia dagiti dadduma a mangmangged kadagiti kalsada tapno dawatenda ti pannakaingato ti sueldo, pannakagibusen ti contractualization ken dadduma pay a pagsayaatan dagiti trabahador nga inkari ni Presidente Rodrigo Duterte idi panawen ti kampania. Nangnamnama dagiti mangmangged iti panangtungpal ti agdama nga administrasion kadagiti gannuat a mangpasayaat ti kasasaad dagiti trabahador. Ngem adu dagiti nadismaya iti gapuanan ti Department of Labor iti panangidaulo ni Secretary Silvestre Bello III a naginad ken malasado ti pannakaipatungpal dagiti kari para ti sapasap a pagimbagan dagiti mangmangged a maibilang nga instrumento iti panangpadur-as ti ekonomia ti pagilian. (Eden A. Alviar)


text:
MAGSINGAL, Ilocos Sur – Napilaanen iti kaso ti suspetsa iti pammapatay iti sanguanan ti maysa a gasolinaan iti Barangay Sta. Monica ditoy nga ili idi rabii ti Abril 15.
Nakasuan iti murder iti provincial prosecutor’s office ni Joseph Alcansares, taga-Bangued, Abra gapu iti panangpapatayna ken ni George Unista, 38, naasawaan, residente iti Barangay Patong ditoy met laeng nga ili.
Maipalagip nga umin-inom ti suspek iti sanguanan ti gasolinaan idi immasideg ni Unista ket mapapati a nagsubangda iti suspek a puon ti nangpaltogan daytoy iti biktima.
Segun iti polis, adda diperensia ti panunot ti biktima ket naipaagas payen iti maysa a mental hospital iti Baguio City.#


text:
Dios
Ti Dios ket kankanayon nga isipen a kas ti kangatuan a parsua ken ti kangrunaan a banag iti pammati.[1] Iti teismo, ti Dios ket isu ti nagpartuat ken agtartaripatu iti law-ang. Iti deismo, ti Dios ket isu ti nagpartuat (ngem saan a nagtartaripatu) iti law-ang. Iti panteismo, ti Dios ket isu ti law-ang. Dagiti teologo ket nangibagbagada kadagiti nadumaduma a gupit kadagiti adu a paggiddiatan dagiti konsepto ti Dios. Kadawyan kadagitoy ket ti omnisiensia (awan inggana a pannakaammo), pannakabalin (awan patingga a bileg), omnipresensia (adda amin ti aniaman a lugar), omnibenebolensia (puro a kinaemma), nainlangitan a kinanumo, ken ti agnanayon ken kammasapulan a kaadda. Ti Monoteismo ket isu ti pammati ti kaadda ti Dios wenno iti kinaagmaymaysa iti Dios.
Ti Dios ket naisipan pay a kas ti inkorporeal (di material), ti personal a parsua, ti taudan ti amina a moral a rebbeng, ken ti "kalatan a maisipan a kaadda".[1] Dagitpy a gupit ket sinuportaran idi dagiti nadumaduma a degrado babaen dagiti nasapa a teologo a pilosopo a Hudio, Kristiano ken Muslim . Adu kadagiti nadayeg a mediebal a pilosopo ken moderno a pilosopo ket nakaparang-ay kadagiti argumento para ken suppiat ti kaadda ti Dios.
Adda ti adu a nagnagan para iti Dios, ken dagiti nadumaduma a nagan ket naikapet kadagiti nadumaduma a kultural a kapanunotan no sino ti Dios ken ania dagiti gupit a tagikuana. Iti Hebreo a Biblia "Siak ti Siak", ken ti "Tetragrammaton" YHVH ket naus-usar a kas nagnagan ti Dios, bayat a ti Yahweh, ken Jehovah ket sagpaminsan nga inus-usar iti Kristianidad a panangiyebekkas iti YHVH. Iti Arabiko, ti nagan nga Allah ("ti Dios") ket isu ti naus-usar, ken gapu ti kadayeg ti Islam kadagiti agsasao ti Arabiko, ti nagan nga "Allah" ket adda dagiti kaibuksilanna iti Islamiko a pammati ken kultura. Dagiti Muslim ket agikedkeddengda a ti adu a titulo a nagnagan para iti Dios, bayat nga ti Hudaismo ket kadawyan a mangitudtudo ti Dios babaen ti naitituluan a nagnagan ti Elohim wenno Adonai. Iti Hinduismo, ti Brahman ket kankanayon a naikeddeng a ti monistiko a diosen.[2] Dagiti dadduma pay a relihion ket addaanda ti nagnagan para iti Dios, kas pagarigan, ti Baha iti Bahá'í a Pammati,[3] Ti Waheguru iti Sikismo,[4] ken Ahura Mazda iti Zoroastrianismo.[5]
Dagiti nota[urnosen | urnosen ti taudan]
- ^ a b Swinburne, R.G. Ti "Dios" iti Honderich, Ted. (ed)Ti Oxford Kumaduaan iti Pilosopia, Unibersidad ti Oxford a Pagmalditan, 1995.
- ^ Panteismo: Ti Di Teistiko a Konsepto iti Diosen - Panid 136, Michael P. Levine - 2002
- ^ Ti Rambakan para iti Kararua: Dagiti meditasion kadagiti Gupit iti Dios : ... - Panid x, Baháʾuʾlláh, Joyce Watanabe - 2006
- ^ Pilosopia ken Pammati iti Sikismo - Panid ix, Kartar Singh Duggal - 1988
- ^ Ti Intelektual a Panagraraem: Paungarem ti Isipmo, Lippasem ti Panagadalmo, ken Agdayangdayangka a natalged kadagiti nakultura a klase, David S. Kidder, Noah D. Oppenheim, panid 364
Dagiti nagibasaran[urnosen | urnosen ti taudan]
- Beck, Guy L. (Ed.) (2005). Dagiti Pagpilian a Krishna: Rehional ken Berkular a Pakaidumadumaan iti Hindu a Diosen. SUNY Press. ISBN 0-7914-6415-6.
- Pickover, Cliff, Ti Paradokso iti Dios ken ti Siensia iti Omnisiensia, Pagmalditan ti Palgrave/San Martin, 2001. ISBN 1-4039-6457-2
- Collins, Francis, Ti Pagsasao ti Dios: Ti maysa a Sientista ket Mangitited ti Ebidensia para iti Pammati, Free Press, 2006. ISBN 0-7432-8639-1
- Harris interaktibo, Bayat nga Kaaduan kadagiti Amerikan ket Namatmati iti Dios, 36% laeng ti Mapmapan kadagiti Relihioso a Serbisio iti Maminsan ti maysa a Bulan wenno Adadu pay
- Miles, Jack, Dios: A Biograpia, Knopf, 1995, ISBN 0-679-74368-5
- Armstrong, Karen, Ti Pakasaritaan ti Dios: Ti 4,000-a Tawtawen a Panagbirbiruk ti Hudaismo, Kristianidad ken Islam, Ballantine Books, 1994. ISBN 0-434-02456-2
Dagiti akinruar a silpo[urnosen | urnosen ti taudan]
Dagiti inadaw a sasao a mainaig iti Dios iti Wikiquote (iti Ingles)


text:
Oct 15, 2017
Pannanglagip kadagiti malagip iti bulan ti Oktubre: Fil-Am History Month
IDI 2008, impasa ti Hawaii State Legislature ti HB 3343 HD1, a mangdesignar wenno mangitudo ti bulan ti Oktubre a kas Filipino-American History Month. Nakapasa iti House of Representatives ken iti Senado ti singasing a paglintegan ket pinirmaan ti Gobernador tapno mamagbalin a naan-anay a linteg idi Abril 15, 2008. Ti nasao a linteg ket inyam-ammo ni Representative Joey Manahan [D29-Sand Island, Kalihi Kai, Kapalama] ken miembro ti Filipino Caucus. Ti Fil-Am History Month ket maramrambakanen iti Estados Unidos manipud pay idi 1988. Nupay kasta, ti Hawaii State Legislature ti immuna a governing body a nangbigbig ti bulan ti Oktubre a kas Fil-Am History Month.
Naramenan ti agdama a henerasion dagiti Filipino-Americans ti Hawaii iti nangato nga arapaap a nangsagrap ti benepisio a gapuanan dagiti nagtaudan a kaputotan wenno nagannak a nagkapkapudotan a nagtrabaho kadagiti plantasion ti kaunasan ken kapinyaan idi un-una. Ngem no saan a gapu kadagitoy maawagan iti "Sakadas" a nanglukat iti ruangan ti naranraniag a masakbayan kadagiti simmaruno a kaputotanda, asino ni Filipino iti Hawaii ita?
Iti panagtultuloy a panagsangpet dagiti ub-ubbing a henerasion, dagitoy ti mangbalbaliw ti ethnoculture ti America. Iti ingangato ti bilang ken ilalawa ti socio-economic ken opurtunidad ti edukasion ti mangted iti panagtalek ken kababalin a mangitandudo ti birtud ti namnama wenno napintas a pannirigan ti biag iti laksid dagiti karit ken pannubok kadagitoy baro a kameng ti sosiedad ti America. Saanen nga ibain ti kultura a nagappuan.
Pudno, nasagrap no di pay ket inawat dagiti ub-ubbing a henerasion a Fil-Ams ti nangatngato a klase ti edukasion, ad-adu a trabaho a pagserkan, ti kaadu nga ammoda no maipapan iti kompleksidad ti politika, panagtalek iti bukod a kinatao ken kabaelan, ken adda kadakuada ti tulbek a manglukat ken mangyuswat kadagiti kabaroanan nga idea a mayataday iti agdama a panawen. Kayatna a sawen, adun ti nagluposan no maikumpera iti nagsaadan dagidi nagkauna a Filipinos iti Hawaii, nasuroken a sangagasut a tawen ti napalabas. Ket agtultuloyto latta nga agsangpet dagiti ub-ubbing a henerasion tapno sapulenda ti naranraniag a masakbayanda kadagiti pilida a pagilian a papanan, ngem ti Estados Unidos ti primaria a destino ti kaaduan- ti maawagan iti "land of the freedom."
Dagiti kaduogan a paradigmo ti nangted iti dalan kadagiti kabaroanan a konsepto kas iti diversity wenno kinaadu/kinasabsabali, nagkaadu a klase ti kultura, padapada nga opurtunidad, panangawat iti aksion nga umiso, pannakairaman wenno inclusion ken kinapudno ti politika iti nagbalinen nga aginaldaw a lengguahe iti America ken ti pannakirelasion iti sosiedad.
Dagiti Filipino ti kaalistuan ken kadakkelan ti bilang nga ethnic minority iti Hawaii gapu ti agtultuloy a panagadu dagiti agsangpet manipud iti Filipinas. Adda pattapatta nga 3,500 wenno nasursurok pay a bilang dagiti imigrante, kaaduan kadakuada ti ub-ubbing ken agtutubo ti sumangpet iti tunggal tawen
Adda maipagarup nga 85 a porsiento dagiti Ilocano a mangbukel ti komunidad dagiti Filipino- ket ti natibo a pagsasao ti kangrunaan nga aramatenda, ti Ilokano. Adda met sumagmamano a bilang dagiti Bisayano [manipud iti Central Region], ken Tagalog. Ket agsao dagitoy iti bisaya ken tagalog. Sabali laeng dagiti taga-Pangasinan, La Union, Tarlac ken dadduma pay a kabangibang a probinsia nga adda metten iti Hawaii. No ar-arigen, kasla u-ong nga agtubo ken agadu ti puli ni Filipino.
Iti itutupuar ti middle class, adu met latta ti agtartrabaho iti working class. Iti panagadu ti management, propesional ken kaarngi a pagtrabahuan, adda maipagarup nga apagkalima dagiti agtutubo-nataengan ti nairakurak a naduktalan a maibilang iti daytoy a kategoria. Karaman ditoy a propesion dagiti doctor, nurses, therapists, abogado, inhinyero ken business executives. Buklen iti 41 a porsiento, no di pay nasursurok ti grupo iti benneg ti sales and administratives, idinto a dagiti hotel workers, housekeepers, polis ken sabsabali pay a sektor ti mangbukel iti 30 a porsiento.
Kadagupan dagiti propesional iti komunidad dagiti Filipino, maibilang a dagiti mangtartaripato iti salun-at ti kaaduan kadakuada. Sabali laeng ti sektor dagiti nanarses, medical technologists, ken medical aides wenno caregivers. Nairakurak nga adda maipagarup 95 a porsiento a Filipino ti kaaduan a home care owners wenno operators.
Adda met nasurok maysa a porsiento a Filipino teaching faculty iti University of Hawaii, Manoa. Immadu met ti bilang dagiti estudiante a Filipinos a nagparehistro/nagpalista nga agbasa iti nasao nga unibersidad. Ibagian ti dakdakkel a populasion dagiti Filipino iti benneg ti arte ken entertainment industry kas iti jazz, Hawaiian music, hula, hip-hop ken panagsala
Iti pannakamodernisasion ti Hawaii, napataud dagiti lider iti umuna a henerasion ti Filipino-Americans. Naggapu dagitoy iti immuna nga edukado a nagannak a Filipinos nga immay iti Hawaii. Nairamanda iti makunkuna a "1954 Democratic Revolution in Hawaii."
Nabotosan ni Peter Aduja, umuna a Filipino lider a nangibagi iti Lehislatura ti daan a teritorio ti Hawaii. Maysa nga abogado ni Aduja a simmangpet iti Hawaii manipud iti probinsia ti Ilocos Sur. Naulit ti pannakailayon ken pannakaipatugawna iti Kongreso kalpasan a nagbalin ti Hawaii nga estado ti America idi 1959.
Maysa pay nga abogado, ni Ben Menor, a simmangpet met iti Hawaii idi kabankannuaganna manipud iti probinsia ti Ilocos Norte, ti umuna a Filipino a nakagun-od iti pammigbig babaen iti pannakadutokna iti Justice of the Hawaii Supreme Court. Ni met laeng Menor ti immuna a Filipino a nabotosan iti State Senator manipud iti grupo dagiti umuna a henerasion ti Filipino.
Idi tawen 1994, nabotosan ni Benjamin Cayetano a kas Gobernador iti estado ti Hawaii. Isu ti kaunaan kadagiti ethnic group a nabotosan a gobernador idi panawenna. Ken isu ti maikadua nga Asian-American a nabotosan a gobernador iti estado ti America.
Idi 1998, nailayon manen a kas gobernador. Nagretiro iti serbisio kalpasan ti 28 a tawen a panagpapaayna a kas gobernador, Lt. Governor, state legislature ken housing commissioner. Ni Cayetano ket anak ti marigrigat a pamilia a taga-Pangasinan. Nupay adu dagiti karit ken pannubok a naglasatan ti biagna, naileppasna ti kurso a kina-abogasia iti Loyola University ken Bachelor of Arts iti UCLA.
Maysa kadagiti makapainteres a panunoten wenno lagipen mainaig iti political career ni Cayatano ket iti saanna a panangaramat ti kina-Filipino na idi nagkandidato. Malagip nga idi damona ti nangabak, nagpaidasig daytoy iti maysa a distrito ti Hawaii a kaaduan nga agnaed ditoy ket Japanese-Americans. Daytoy ti nangpaneknek a saan a makasupusop ti tulong ti maymaysa a kultural a grupo iti kondision ken no seknan iti panagkandidato. Kasapulan ketdi ti tulong ti dakdakkel pay a politikal ken kultural a grupo. Agpayso, makatulong ti bukod a puli, ngem importante met kas maysa a kandidato, masapul a denggen ti isingasing ken/wenno iyarungaing ti sabali a puli/kultura, networking wenno grupo dagiti kunektado a tattao ken serbisio, ken ti pannakabangon ti nalawlawa nga interethnic alliances tapno agballigi iti politika.
Iti lokal a politika ti Hawaii, naimaldit met ti nagan dagiti lider ti Filipino-Americans. Kas ken ni Eduardo Malapit, isu ti kaunaan a mayor iti county ti Estados Unidos idi nabotosan a kas Mayor ti Kauai idi 1974.
Ni Lorraine Rodero-Inouye, kaunaan a babai a Chief Executive iti county ti Estados Unidos idi nabotosan a kas mayor ti Big Island idi 1990. Nabotosan pay kas State Senator. Naggapu ti pamilia ni Rodero-Inouye iti maysa kadagiti immuna a 15 a sakada a simmangpet iti Hawaii idi 1906.
Sabali pay a maipannakkel a patanor ni Ilocano isu ni Artemio C. Baxa. Nayanak ken dimmakkel iti Barrio Teppang, Bacarra, Ilocos Norte, ken immay iti Hawaii idi 1967. Ni Baxa ti kaunaan a naturalized American a naggapu iti Filipino a puli/ramut a nadutokan a hues iti 2nd Circuit Court. Gapu iti daytoy, nairaman met a naimaldit ti naganna iti pakasaritaan dagiti Filipino iti Hawaii.
Nagserbi ni Baxa a presidente iti Maui County Bar Association, iti Per Diem Court, ken iti Department of Prosecuting Attorney. Idi tawen 1998, nairaman ti nagan ni Baxa iti listaan dagiti innem a kandidato babaen ti Judicial Selection Commission para iti nominasion ti 2nd Circuit Court Judge. Inaprobaran ti Senado ti nominasion ni Baxa. Dagiti miembro ti Maui County Bar Association ken ti Hawaii State Bar Association [HSBA] ti nangted ken Baxa iti kangatoan a botos a naawat wenno nagun-od ti maysa a kandidato.
Aktibo ni Baxa iti komunidad dagiti Filipino. Naawatna ti "Gintong Pamana" Leadership/Achievement Award nga inted ti Filipino Chamber of Commerce, Maui. Sabali laeng ti "Progress Award in Law" a naawatna manipud iti United Filipino Council of Hawaii. Nagbalin a modelo iti pannakaiyimplimentar ti Maui County Immigrant Services Program ken ni Baxa met laeng ti immuna nga empleado a naawat iti daytoy a programa iti babaen ti administration ni dati a Mayor Cravalho.
Kuna ni Baxa a dua ti nagbalin nga importante iti biagna no apay a natun-oyan ti balligina iti agdama. Umuna, ni tatangna, a nangted kenkuana iti amin a masapul ken pinansial a pannuporta idi nagbasa daytoy idi adda pay la idiay Filipinas; ken ti kaingungotna a nangipaay kenkuana iti moral a suporta idi nagsubli daytoy a nagbasa idi adda iti Hawaii.
Ken saanto met a malipatan dagiti dadduma a Fil-Ams a nagserbi iti konseho ken dadduma pay a posision iti gobierno- naimaldit metten dagiti nagnaganda iti pakasaritaan ni Filipino iti Hawaii. Kasta met a karamanda a nangparimat pay ti imahe ni Filipino kadagiti sabsabali a puli wenno kultural a grupo a kapulpulapolda iti inaldaw a panagbiagda iti Hawaii.
Kas met la kadagiti kaaduan a historiador, insurat dagiti American social scientists a ti komunidad ti etniko, wenno mainaig iti maysa a grupo a kultural iti maysa a dakdakkel pay a politikal ken kultural a grupo ken ethnicity ket saan laeng a makuna a sibubukel wenno interemente a parte wenno paset ti maysa a naisangsangayan nga aspeto wenno karakteristiko a banag a nasurat iti sosial a sistema ti America ken ti pakasaritaanna.
Ket kas met la iti kaaduan a kultura ti komunidad iti Estados Unidos, saan laeng a maymaysa ti makuna a komunidad dagiti Filipino. Agdepende ketdi iti kaadu, pangal ti panagdur-as iti sosio-kultura, langa, wenno karakterismo ti sosial/institusion ti gimong kas iti impormal ken pormal, pannakirelasion iti pang-ekonomia a politika ti lokal, siudad, ken estado.
Ket wen, saantay' koma a lipatan a nasukog ken natagibi ti panagdur-as ti komunidad dagiti Filipino iti Hawaii gaput' pannakasapulda idi iti trabahador a nagtrabaho kadagiti plantasion ti kapinyaan ken kaunasan...nga isut' nanglukat iti naranraniag a masakbayantayo ita. Wen, isudat' pudpudno a pakasaritaan ni Filipino iti Hawaii.
KET NAIRAMANDA ITI PAKASARITAAN TI HAWAII
Rudy Ram. Rumbaoa
Di Nakapappapati, Ngem Pudno
Fil-Am Observer Article/October
wwwfilamobserverarticles.blogspot.com
Subscribe to: Post Comments (Atom)


text:
MAGSINGAL, Ilocos Sur – Tallupulo ket tallo nga estudiante ti mabenepisiaran iti summer job program daytoy nga ili.
Segun ken ni Municipal Administrator Algero Favis, tallupulo ket tallo nga estudiante ti awaten ti lokal a gobierno ditoy nga agtrabaho ita a kalgaw.
Kinuna ti administrador a tunggal barangay captain ket maysa nga estudiante ti inyendorsona nga agtrabaho iti babaen ti nasao a programa.
Tumulong dagiti agtrabaho nga estudiante ti lokal a gobierno ditoy ken ti Municipal Social Welfare and Development a mangmonitor iti pannakaiyimplementar ti Pantawid Pamilyang Pilipino Program (4 Ps) kadagiti amin a barangay ditoy nga ili.#


text:
“ANAT talabahom ita?” kinunana.
“Maid ya…!” naglibakak, awan ti trabahok ti kayatko a sawen,
“Ta wada kansa WT? Kadduam ni John?”
“Agpadakamin nga awan…nabayagen…” ket immigupak manen iti kape.
Palpalabasanna ti inyawatko itay a resume. Diak nga inkabil a konektadoak iti Tawid News Magasin.
“Kasano ti kinaseriosom ken kinasenseridadmo iti anunsiom?”
Naggarakgak ketdi, sa pimmerreng.
“Nagadu ti Sakada. Sakasaka a Sakada. Dagitoy koma ti lumbeng a maikkat ta dida ket mangibabain kadatayo a media!”
Dagiti Sakada a kunkunana nga adda sinuratna nga artikulo: damag, salaysay wenno uray laeng ladawan, ket mapanda isakada kadagiti inyaramidanda iti artikulo. No nagsakadada, agdawatda iti kuarta, kasta ti kayatna a sawen. Isu a naawaganda iti Sakada. Kunwari, sukat ti gasolina wenno pangmerienda wenno pangkaan wenno pangsiat.
“Apay a sakasaka a Sakada, kunam?” ngimmato pay dagiti kidayko.
“Nakabutbutengda. Kasda la idi panawen ti sakasaka idiay Ilocos Sul….!” nagellek.
Nakudkodko la ket ngarud ti di met nagatel a tuktokko. Nakasarak dataon!
Segun ken ni Pari Fred, arungaing ti hepe ti CIDG: “Adda pay daydiay inaldaw metten nga umay dumawat iti panggasolina ti luganna! Pangal-alaak pay iti itedko? Nagbassit ti sueldok?”
Agsasallupang met dagiti media group ken organization. Nabileg ti maysa a Sakada no adda wenno ad-adu pay ti nakaikamenganna. Adda usarenna a nagan.
“Ultimo bertdey ti aso ken pusana, ket agaramid iti solicitation paper! No dimo met ikkan, nagadu a balbalasubasenna nga isursurat!” sennaay ti maysa a politiko. “Kas la kalaingan a defender kano iti righteousness ngem isu met ti kangrunaan a corrupt!”
Pudno ti kuna toy publisher. Maabuso no kua dayta solicitation.
“Isu nga awan ti agbayagbayag a repoltelko ta apaman a maammuak a maysa met a Sakada, wenno plotektol, ikkatek a dagus. Mangibabain, e!” kuna toy publisher. “Isu nga inkabilkabilko a kastana iti anunsio.”
No apay ketdi met nga adu dagiti Sakada a media. Idi damo, isuda ti maawagan iti media-media people wenno half-media member ta ad-adda a para iti bukodda nga interes ti panggepda ngem iti agserbi iti umili.
“Lalo ita panawen ti eleksion, ekspektalem, padle, dagiti kontlibiutors a mang-build up ken ni politiko.”
“Praise release…” inyellekko met.”
“Kusto met ti sueldoda. Apay nga agalamidda pay laeng iti madi? Tulongannak ngalud, padle! Sika man ti ageditol iti Ilocano Section. Nalalaingka met laeng nga adayo ngem siak…”
Immisemak. Ti field reporter nga inaplayak, editorship ti inyupreserna. Ngem iti panunotko, rumbeng laeng ti inaramid daytoy a publisher. Nasken a dalusanna nga umuna ti laongna kadagiti Sakada tapno maikkat dagiti riper a kameng ti media.
No maminsan, kayattayo ti agdalus iti laongtayo ngem saantayo met nga ammo a sagadan, ruotan, urnosen, kasano koma ngarud ti intay panagdalus?
No maminsan, masemsemtayo kadagiti makamantsa a banag, ngem saantayo met nga ammo nga ikkaten dagitoy. Saantayo met a gamden a lappedan iti inda panagali.
Tapno madalusan ti laong ti media, nasken ngarud ti panagdalus dagiti publisher kadagiti laongda.
Saan koma nga ilako ni mediaman ti naganna, ti nagan ti pagiwarnak wenno magasin a pagsursuratanna.
Nawaya ti asinoman a mangsurat iti kayatna a suraten ta kasta la ngarud iti kawaya ti media. A kas daytoy a sinurat. ##


text:
Manipud iti iddak a masmaspig a papag, bimmangonak ta medio dagaangenak. Alas siete pay laeng ti bigat iti dayta a Sabado ngem mariknan ti bara nga iyeg ti kalgaw. Talagan san a saan a maigawid ti panagbaliw ti panawen. Global warming a kuna diay tibi ni Baket Itang, tay kaarrubami a reyna ti tsismis ditoy lugarmi a Cabsil. Kanayonkami a mapan makibuya ta dakkel diay tibi a pagbuyaanmi. Kaykayat met ni Baket Itang no ipadpadamagmi kadagiti nagannakmi ti kasla pagsinean a tibida.
Nalukmeg ken pandek ni Baket Itang a kanayon a nakaaritos iti dangling ken napno iti singsing dagiti ramayna. Sangkaparammagna a naggapu ken lakayna a Pascual nga uray no agtawenen iti nasurok innem a pulo saanna pay a mapanunot ti agawid manipud sadiay Riyadh a pagtrabahuanna.
Agtawen metten ni Baket Itang iti innem a pulo ngem naparagsit pay laeng. Huston sa diay kunkuna dagiti kalugaranmi nga energy drinkna dagiti sayangguseng a mangmangegna iti agmalem. Aw-awaganda iti mensahera iti tsismis ta manipud iti krosing dita haywey agingga iti Nagbasaran, ti kabangibangmi a barangay iti daya, arigna ammona amin a pakasaritaan ti biag dagiti tao.
Maysa a bigat, manipud iti paraanganmi, napasungadak ti baket a magmagna nga agpalaud. Kas iti sigud a nakabidang manen iti nadulpet a tualia. Nalabit a mapan manen dita krosing. Binigat, paseten ti panagbiagna ti panagestambayna iti waiting shed tapno agobserbar kadagiti estudiante ken kalugaranmi a mapan iti kabisera. Iti met malem, iti talipapa iti sango ti eskuelami nga elementaria ti ayuyangna tapno siputanna ti garaw dagiti mangisursuro ken dagitay estudiante ti hayskul a sumalog iti pagadalan iti sagpat ti turod. Madillawnanto amin a di mangan-ano manipud panagaruatda agingga iti aramidda sananto mapan isarsarita kadagitay padana a “komentarista” ti barangay. No koma adda bitbitna a tambor ay! atiwenna koma ti bombo radyo.
Apaman a nakalabes iti inaladanmi, dinagdagusko met ti rimmuar tapno surotek. Sigurado, adda manen mapasamak itoy nga ipapanna iti krosing ket dayta ti kayatko nga ammuen.
“Papanam a bigbigat, sika Ligaya? Dikan sa pay naggisigis,” nangngegko a sinaludsod ni Nanang ngem diakon nasungbatan ta isu metten ti panagtarayko nga agturong iti krosing.
Nadanonko ni Baket Itang a kaduana ni Baket Insiang, ti ka-tag teamna. No kasla insaltek a kuribot ni Baket Itang, kasla impasiki a bigao ken natayag met ni Baket Insiang. Kulay naranghita ti buokna ta kanayonna a tintinaan. Huston sa ti pagsasaao a berds wit da seym peder plak togeder ta agpada dagiti dua a “komentarista” ti barangay. Mayat man ti panagginginnarikgikda bayat ti panangipangato- panangipababada ti panagkitada ken ni Manang Saniata a cashier ti groseria diay kabisera.Nakatakder daytoy iti ballasiw ti haywey. Agur-uray iti paglugananna a mini bus.
Napanak nakitugaw kaniada iti waiting shed tapno nalawag a mangngegko ti pagsarsaritaanda.
“Ammom atanud, kunada man nga agsusukot ti nobio dayta a Saniata,” inyabbong ni Baket Itang ti dakulap iti ngiwatna kagiddan ti panangiyarasaasna iti padana a baket.
“Kasta aya?” nagbullad dagiti siguden a dadakkel a mata ni Baket Insiang sa nagngirsi ket medio naglugad ti sumilap a pustisona.
“Ay! Patiennak, atanud, ta diay apok ti nakakita. Isu gayam a rabiin no makaaw-awid, sika, ta mapan pay no kua sumurot iti no asino ditan,” inyayug manen ti baket a nalukmeg kagiddan ii panangibakalna ti panagkitana iti balasang a puon ti topikoda a lumugluganen iti nagsardeng a mini bus.
“Sabagay, kitaem ti bagina, Atanud Itang, kasla nasagsagen ta agbuy-ong payen. Idi siak ti kasta ti tawenna, ay, saan a panangipangas ngem adu a babbaro ti mapataliaw no kasdiay a lumabasak iti ummongda,” uray la nagsapri ti ngiwat ni Baket Insiang iti panagkatawana ket dandani naipugsona ti pustisona a pirak. Imbag ta naamilna a dagus ti dilana isu a naipuesto met laeng.
“Ha! Ha! Ha! Nasaomom, Atanud Insiang. Dakkel pay ket ngata a ti posibilidadna a nagpaikkaten dayta. Ket no agsakang payen. Sabali a talagan ti agtutubo ita. Saanen a kas idi datayo a naemma ti babbalasang.”
Naginnapir dagiti dua. Mayat manen ti bigatda a nakapaginnestoria iti biag ti kalugaranda.
(Adda tuloyna)


text:
VIGAN CITY – Patien ni Gov. Luis “Chavit” Singson a naset-up laeng ti anakna a kongresista iti mapapati a panagikutna iti cocaine ken valium idi nagturong iti Hongkong idi Hulio 14.
Segun iti gobernador, madama ti panagimbestigada no asino kadagiti kakadua ni Cong. Ronald Singson ti nangikabil iti droga iti ikutna.
“Mabalin nga adda pakainaiganna daytoy iti politika, iti negosio wenno kadagiti umapal ken ni Ronald,” kinuna pay ti gobernador.
Iti hearing idi Agosto 19, inkeddeng ti Tsuen Wan Magistracy’s Courts a makapagpiansa ni Diputado Singson kalpasan a naipababa ti dagsen ti coccaine a naala dagiti otoridad iti eropuerto iti ikutna.
“Idi timbangenda ti nakumpiskada a nakaikabil iti bassit a bote, mapan a 26.1 a gramo. Daytoy ngamin ti standard operating procedureda iti airport. Saanda a ginaraw ti naggianna. Ngem iti korte, idi timbangenda ti karga ti bote nagbalin laengen a 6.7 a gramo,” inlawlawag ti gobernador.
Agdagup iti HK$1 milion (aganay a P6 milion) ti pinagpiansa ni Dip. Singson para iti temporario a pannakawayawayana.
Kas maysa a requirement iti temporario a pannakawayawayana ti inaldaw a panagreportna iti otoridad iti aniaman nga oras manipud iti alas 6 agingga iti alas nuebe ti rabii.
Kinuna ni Singson a nasalun-at ni Cong. Singson nupay madlaw a kimmuttong iti kapapanunot. Innayonna a natalged ti sasaaden ti anakna iti poder ni Derek Wong, ti nanggarantia ken nangpiansa kenkuana.
Inannugot ni Singson nga idi damo, saanna a kayat a tulongan ti anakna ta saanna pay nga ammo ti pudno a napasamak ngem ita ta naammuannan ti kinapudno, masapul a maaramid ti rumbeng.
“Nupay kasta, agpadispensarkami latta iti napasamak ta saan a nasayaat ti imahe nga impaayna daytoy nga insidente, saan la nga iti pamiliami no di pay ket iti probinsiatayo,” innayon pay ni Singson.
Kabayatanna, impalgak ni Dip. Singson a dua nga opsion ti imbaga dagiti abogadona a pagpilianna mainaig iti kasona, no makilaban wenno ag-plead guilty.
Kinunana a dayta ti pagpapatanganda kadagiti abogadona sakbay ti naituding a pannakausig ti kasona.
Nagyaman ni Singson kadagiti nangikarkararag ken nangsuporta kenkuana bayat ti pannakadetenena iti pagbaludan iti Hong Kong idinto a kiniddawna a di koma husgaran dagiti kailianna agingga iti saan pay a malpas ti hearing ti kasona.
Kinuna pay ti diputado nga ita ta nawayawayaanen, ad-adun ti tiempo a maipaayna para iti pannakaasikaso dagiti programa ken proyektona para iti umuna a distrito ti Ilocos Sur.
Kanaig dayta, agpa-Hong Kong dagiti mamayor iti umuna a distrito babaen ti awis ti diputado tapno makikoordinarda kenkuana maipapan dagiti proyekto iti il-ilida.
Maangay ti sumaruno a hearing ti kaso inton Septiembre 7.#


text:
NARVACAN, Ilocos Sur – Kararag ti nangted pigsada bayat ti panagkatangkatangda iti taaw.
Daytoy ti impalgak da Norbert Biduya ken Marlon Corpuz, mangngalap a taga-Santa Cruz, Ilocos Sur a naitawtaw iti baybay gapu iti dakes a tiempo a pinarnuay ni Bagyo Florita.
Kalpasan ti nagmalem ken nagpatnag, simmanglad dagiti dua iti Barangay Pantoc, daytoy nga ili.
“Dimi pinampanunot diay bilog uray madisgrasia, ti importante makasangladkami,” kinuna ni Norbert idinto nga innayonna a nagkarkararagda tapno maispalda iti taaw.
Kinuna ni Norbert a nagpataawda ken Marlon iti alas dose ti tengnga ti rabii a nagluganda iti saggaysada a bilog.
Kalpasan ti dua nga oras, kellaat a nagiddep ti makina dagiti bilog.
Kinuna ni Norbert nga inikkanda ti layag ti bilog ken nagtimbatimbada tapno maikkat ti danum nga isabuag ti dalluyon.
Nupay kasta, iti baet ti kasta a situasionda, saan a naupay ti pakinakemda ket sindada dagiti nakalapanda a tuna tapno adda pamedpedda iti bisinda.
Kinuna ni Norbert nga agpataawdanto manen apaman a sumirnaat ti tiempo ta daytoy met laeng ti ammoda a pagsapulan.
Nagyaman ni Nana Teresita, ina ni Norbert, gapu iti panangpasangbay dagiti lumugar ken dagiti barangay officials ti Pantoc kadagiti dua.


text:
VIGAN CITY – Ti problematayo a Filipino, ti panagkurkurang ti identidadtayo.
Kinuna ni Vice Mayor Franz Ranches bayat ti programa a “Ti Konseho ti Vigan” a nakatrataran iti agtultuloy a cultural mapping kadagiti nabaknang a tawid daytoy a siudad a “no adda karirikna ti maysa a tao iti historia, wenno ikkanna iti importansia ti tawidna, ditoy a makitana ti identidadna.”
“No dadduma, ti problematayo a Filipino, agkurkurangtayo iti identidad. Ditayo ammo no Amerikanotayo, Intsik wenno Hapon ta napigsa ti kolonial a mentalidadtayo,” kinuna ni Ranches.
Kanaig daytoy, kas paset ti panangidukomentoda kadagiti tawid ditoy, binisita itay nabiit ti cultural mapping team dagiti sumagmamano a historical spots a pakairamanan ti Museo Ilocos Norte iti Laoag City ken maysa a nakonserba a daan a a pagtaengan iti Batac, Ilocos Norte ken ti National Heroes Memorial Park iti Santa ken ti beddeng ti Santa ken Narvacan a nakapasamakan iti nadara a ranget iti nagbaetan dagiti soldado nga Espaniol ken ti grupo dagiti rebolusionario a Filipino.
Karaman iti grupo a nagbisita da Ranches ken sumagmamano nga opisial ti siudad a pakaibilangan da Konsehal Everin Molina ken Konsehal Germelina S. Goulart.
Kinuna ni Ranches a no madakamat ti “tawid, ti laeng balay ti sumrek iti panunottayo”, ngem paset laeng gayam ti nalawa a saklawna.
Inlawlawag ti bise mayor a nadumaduma ti klase dagiti tawid, kas iti built heritage a pakaibilangan dagiti naipatakder a daan a pagtaengan ken pasdek; dagiti intangible heritage, kas dagiti musika ken salsala, dagiti movable heritage, kas kadagiti bulto dagiti santo ken antigo nga alahas; ken ti natural heritage a pakairamanan dagiti karayan, kayo ken dadduma pay.
“…No adda identidad(mo), kumpletoka a tao, naan-anayka a Filipino,” inyunay-unay ti bise mayor.
Maysa ti Vigan City kadagiti inlista ti Unesco a heritage city a maibilang a sanikua ti sangalubongan ket pagrebbengan ti internasional a komunidad a salakniban, preserbaen ken konserbaen.
Maysan daytoy a siudad kadagiti kangrunaan a destinasion dagiti turista iti Amianan.


text:
CANDON CITY, Ilocos Sur – Maysa a lalaki ti nakita nga agtatapaw iti kabaybayan ti Darapidap Beach, Candon City idi malem ti Marso 31, 2018.
Nabigbig ti lalaki a ni Ryan Jay Salibad Galanto, 23, awanan asawa, awanan trabaho, agnaed iti Brgy. Rubio, Galimuyod, Ilocos Sur.
Iti inisial nga inbestigasion, nakita ti maysa nga agpaspasiar iti beach ti tumtumpaw a tao iti kabaybayan ket inpakaammona iti polis. Naipakaammo met kadagiti personnel ti CDRRMC/ERT Candon City ken SOCO ket dagitoy iti nangiwayat iti first aid iti biktima kabayatan iti panangitarayda iti St. Martin de Porres Hospital.
Indeklara ni Dra. Annie De Guzman a dead on arrival ti biktima. Imbagana pay a nakainum ti biktima. (Tawid News Team)


text:
Tornilio
Ti tornilio ket kita ti pangisirot a nailaslasin babaen ti helikal a kabaliete, a makunkuna iti akin-ruar a roskas wenno laeng ti roskas, a naiyabungot iti likmut ti silindro. Adda met dagiti roskas ti tornilio a nadaremdem a maikapet iti komplimentario a roskas, a makunkuna iti maysa nga akin-uneg a roskas, ken masansan iti porma iti maysa a tuerka wenno maysa a banag nga addaan iti akin-uneg a roskas a naiporma iti unegna. Dagiti sabali pay a roskas ti tornilio ket nadaremdem a mangpisi ti helikal a kabaliete iti naluklukneng a materiales intono maisengngat ti tornilio. Ti kaaduan a pannakausar dagiti tornilio ket ti panagtengngel ken ti panangipuesto kadagiti banag.
Ti maysa a tornilio ket kankanayon nga addaan iti ulo, a naipangrunaan a naporma iti paset ti maysa nga ungto ti tornilio a mangpalubos daytoy a maipusipos, wenno maipairutan. Ti kadawyan a ramramit para iti panagpairut kadagiti tornilio ket mairaman dagiti birador ken dagiti liabe. Ti ulo ket kadawyan a dakdakkel ngem ti bagi ti tornilio, tapno saan unay a nauneg a mapairutan ti tornilio ngem ti kaatiddogna ken ti panangited ti pakaikapetan a rabaw. Adda met dagiti malaksid; kas pagarigan, dagiti makunkuna iti Ingles a carriage bolt ket addaan kadagiti nasukog nga ulo a saan a naidaremdem a maipairutan; dagiti set screw ket masansan dagitoy nga addaan iti basbassit nga ulo ngem ti akin-ruar a diametro ti tornilio; dagiti J-bolt ket addaan iti ulo a nasukogan a kas ti letra a J a saan a nadaremdem a mapairutan, ngem kadawyan a mailussok iti kongkreto a mangpalubos daytoy a mausar a kas maysa nga angkla a tornilio. Ti silindriko a paset ti tornilio manipud iti bangir ti ulo aginggana ti ungto ket makunkuna iti gurong; daytoy ket mabalina napno a maipairutan wenno sangkapaset laeng.[1]
Dagiti nagibasaran[urnosen | urnosen ti taudan]
- ^ Smith 1990, p. 39.
Dagiti akinruar a silpo[urnosen | urnosen ti taudan]
Midia a mainaig iti Tornilio iti Wikimedia Commons


text:
Ti Departamento ti Cesar (Espaniol: Departamento del Cesar) wenno Cesar ket maysa a departamento ti Colombia a mabirukan idiay amianan ti pagilian idiay Karibe a rehion, a nabeddengan iti amianan babaen ti Departamento ti La Guajira, iti laud babaen ti Departamento ti Magdalena ken Departamento ti Bolivar, iti abagatan babaen ti Departamento ti Santander, iti laud babaen ti Departamento ti Amianan a Santander, ken iti daya babaen ti pagilian ti Venezuela (Estado ti Zulia). Ti kapitolio ti departamento ket ti siudad ti Valledupar.[3]
Daytoy a rehion ket immuna a natagtagitao babaen dagiti patneng a tattao a tinawtawagan a kas dagiti Euparíes idiay Ginget ti Upar ken Guatapuríes idiay Ginget ti karayan Cesar, ti mairaman kadagitoy ket ti Orejones a tagikua dagiti Tupe, Acanayutos a tagikua ti Motilones ken Alcoholados a tagikua ti Chimilas. Ti immuna a Europeano a nagsuksukimat idi ket ti Espaniol a Kapitan a ni Pedro de Vadillo, ngem ti Aleman a ni Ambrosio Alfínger ket naranggas a nagparukma iti rehion idi 1532.[4] Idi 1550 ti purok ti Valle de Upar ket binagon idi babaen ni Hernando de Santana ken ni Juan de Castellanos.[5]
Idi 1813, ni María de la Concepción Loperena ket nagirangarang ti panakawayawaya idiay Valledupar ken nangidaton ti 300 a kabkabalio kenni Simon Bolivar. Idi 1829 ti Valledupar ket nagbalin a maysa a kanton ti probinsia ti Santa Marta. Babaen ti linteg a 15 iti 1850, ti Valledupar ket naisina idi manipud iti Santa Marta ken nagbalin a probinsia ti Valledupar. Idi 1857 daytoy ket nagbalin a probinsia ti estado ti Magdalena ken babaen ti Linteg iti Disiembre 29, idi 1864 daytoy ket nagbalin a departamento ti Valledupar a tagikua ti estado ti Magdalena.Idi Disiembre 27, 1967 ti departamento ti Cesar ket opisial a napartuat.[4]
Dagiti munisipalidad
Ti Departamento ti Cesar ket binukel babaen dagiti 25 a munisipalidad.


text:
BURGOS, Ilocos Sur – Maysa a mannalon ti inarmalait dagiti armado a tattao iti Barangay Callitong ditoy nga ili a puon ti nakagudasanna.
Segun iti report, nalukag ni Elmer Dizon y Pimentel, 46, mannalon, naasawaan, agnaed iti nadakamat a barangay idi adda nagtugtog iti ruangan ti balayda iti agarup ala una ti parbangon ti Hulio 14.
Apaman a naluktan ti biktima ti ruangan, pinaltopaltoganen dagiti di pay nabigbig a suspetsa a puon ti nakatayanna dagus.
Nakarekobre dagiti polis iti uppat a kapsula ti M16 rifle ken maysa a cartridge para iti carbine iti nakapasamakan ti krimen.
Kitkitaen dagiti polis no adda pakainaigan iti kaadda ti live-in ti biktima iti pammapatay.#


text:
Plantilia:Ammom kadi/Septiembre 20< Plantilia:Ammom kadi
- ... a ni Marie Curie (nailadawan) ket isu ti immuna a babai a nangabak ti Premio Nobel, is-isu pay ti babai a nangabak ti dua a pagobraan, ken is-isu laeng ti nangabak kadagiti nadumaduma a siensia?
- ... a ti Himalaya ket nainaganan manipud ti Sanskrito a balikas ti hima (niebe) ken ālaya (pagtaengan), a literal a maipatarus a kas ti "pagtaengan ti niebe"?
- ... a ni Alexander Pushkin ket nakilablaban idi kadagiti duapulo ket siam a duelo?
- ... a ti Alpes ket ballasiwenna dagiti walo nga Alpino a pagpagilian ti Austria, Eslobenia, Suisa, Listenstain, Alemania, Pransia, Italia, ken Monaco?
- ... a ti Manila ket isu ti kapusekan ti populasion a siudad iti lubong?


text:
Paul Muni
Ni Paul Muni (naiyanak a kas ni Frederich Meshilem Meier Weisenfreund; Septiembre 22, 1895 – Agosto 25, 1967) ketmaysa idi nga Amerikano nga akrot ti entablado ken pelikula a naiyanak idiay Lemberg (Imperio ti Austria-Hungaria) ken dimmakkel idiay Chicago. Isu ket nagaramid kadagiti 25 a pelikula ken nangabak ti Gunguna ti Akademia para iti Kalaingan nga Aktor para iti papelna iti pelikula ti The Story of Louis Pasteur idi 1936.
Dagiti akinruar a silpo[urnosen | urnosen ti taudan]
Midia a mainaig kenni Paul Muni iti Wikimedia Commons


text:
Isubli ni Charlie “Atong” Ang ti P25 milion nga innalana iti P130 milion manipud iti bingay ti Ilocos Sur iti tobacco excise tax kas paset ti plea bargain iti Sandiganbayan tapno nalaglag-an ti pannusana.
Kanaig daytoy, kinuna ni Gov. Luis “Chavit” Singson nga agyaman unay ta “nakonsensia ni Atong Ang (ket) imbagana ti pudno.”
“Nupay saan a masapulen (Ang) iti kaso, at least, ammo ti tattao ken judges a husto ti sinasaok,” kinuna ni Singson.
Iti sangsanguenna a kaso a plunder, posible a masentensiaan ni Ang iti 40 tawen a pannakabalud ngem iti babaen ti plea bargain, lumag-an ti pakaikasuanna a makedngan laeng iti innem a tawen a pannakabalud.
Bayat ti impeachment trial ni Estrada, nagtestigo ni Singson nga innala ti dati a gayyemna ti P130 milion manipud iti P170 milion a bingay ti probinsia manipud iti tobacco excise tax kas sagudayen ti RA 7171.
Alegasion ti gobernador nga inruar da Ang a kaduana dagiti tallo a babbai nga associatesna ti nasao a gatad ket indeliberda iti pagtaengan ni Estrada iti Polk Street, Greenhills, San Juan.
Mapapati nga inungtan ni Estrada ni Ang kalpasan a naammuanna iti gobernador a P70 milion laeng ti naited kenkuana idinto a P20 milion ti napan ken ni First Lady “Loi” Ejercito Estrada; P15 milion ken ni Mayor Jinggoy Estrada ken P25 milion ti innala ni Ang.
Pinaglibakan dagiti Estrada ti alegasion ni Singson.
“…Idi pay, kayat ni Atong ti agtestigo idiay Amerika ngem saanka a masapulen, kinunak, ta napigsa met diay kason,” inlawlawag ni Singson.
Kinuna ni Singson a narigat a mawarwar ni Estrada ti testimonia ni Clarissa Ocampo a nakitana ti Presidente a nagpirma iti nasao nga account kas Jose Velarde.
Kas paset pay ti plea bargain, immannugot ni Ang nga ikkatenna amin a kalintegan ken interesna iti balayna iti No. 18 Manansala St., Corinthian Garden, Quezon City tapno maisublina ti P25 milion iti gobierno.


text:
Ingel ti Basi ti Lumboy
January 9, 2008 1 Comment
Painumenka kunak ti maestro
dagiti arimpadek ti dangadang. Di agdudua
awan pangadua nga adda lebben a basi
ti lumboy a dara dagiti ranget
ti narra ken batikalang a teddek
ti nakaiyanakan nga Amian.
Mamatiak ken, wen, ammok
ti pudno: awanen dagiti lumboy
ta nagbalindan a tingal ken tekken
naputedputed a kas baratillo a sirmata
nakiinnarakupdan kadagiti maidarusdos a lagip
dagiti nagawan nga imeng ti pakarso
a duayya iti malem ti Amian.
Anian ta ditoy laengen a sirok
ti alipuspos a mapilit ti kurimbara
a mawagwag dagiti kuribetbet
a mapidut dagiti kurriit
a makulog dagiti lumboy iti in-inaka.
Anian ta ditoy laengen a tukot
ti barukong a mapespes dagiti tubbog ti ingel
sa maidulin iti prasko a tawid
sa mayuray iti salemsem ti idadateng.
Adda ket wen, kunak, addanto latta
tumakder a lumboy kadagiti nagpanawan
kadagiti kursada a nagawan
kadagiti turod a nakikakaasi
kadagiti ingel ti baet nagtakkub a pinggan.
Adda ket wen, addanto latta
ti atibuor ti dara ti mutektek
a lumboy a sallukob ti pakarso
a kamang dagiti anito a nagkallautang.
Wen, itinto kalgaw nga agsabat dagiti isip
rumsik met dagiti aningaas ti abrasa.
Aggarakgakto ti basi ket agrennek
a makiinniliw kadagiti anito a dumteng.


text:
Plantilia:Ammom kadi/Marso 3< Plantilia:Ammom kadi
- ... a ni Qin Shi Huang (nailadawan) ket isu idi ti ari ti Insik nga Estado ti Qin ken ti nagbalin nga immuna nga emperador ti nagkaykaysa a Tsina?
- ... a ti Danaw Baikal ket isu ti kaadaleman ken maysa kadagiti kalitnawan kadagiti amin a danaw iti lubong?
- ... a ni Suleiman I ket isu idi ti maikasangapulo ken kapautan a nagturturay nga Emperador ti Otomano nga Imperio, a nangrugi a nangturay manipud idi 1520 aginggana idi pimmusay idi 1566?
- ... a ti Lagos ket maysa idi a kampo ti pakigubatan para kadagiti kameng ti Benin nga Imperio ken tinawtawaganda daytoy idi iti Eko?
- ... a ti Gupta nga Imperio ket tinawtawagan daytoy a paset ti panawen a kas ti "Nabalitokan a Panawen ti India"?


text:
Espesial a pampanid
Darsen a mapan iti pagdaliasatan Darsen a mapan agbiruk
Dagiti reporta ti panagtaripato
- Dagiti ababa a panid
- Dagiti atiddog a panid
- Dagiti kadaanan a panid
- Dagiti makiddaw a kategoria
- Dagiti makiddaw a panid
- Dagiti makiddaw a papeles
- Dagiti makiddaw a plantilia
- Dagiti namindua a naibaw-ing
- Dagiti naputed a baw-ing
- Dagiti nasalakniban a panid
- Dagiti nasalakniban a titulo
- Dagiti naulila a panid
- Dagiti ngudo a panid
- Dagiti panid a saan a naikapet kadagiti banag
- Dagiti panid nga adda kadagiti kabassitan a rebision
- Dagiti saan a nakategoria a kategoria
- Dagiti saan a nakategoria a panid
- Dagiti saan a nakategoria a papeles
- Dagiti saan a nakategoria a plantilia
- Dagiti saan a nausar a kategoria
- Dagiti saan a nausar a papeles
- Dagiti saan a nausar a plantilia
- Lint errors
- Pampanid nga awan kadagiti silpo ti pagsasao
Lislistaan ti pampanid
- Agbiruk
- Amin a pampanid
- Amin a pampanid nga addaan iti pasakbay
- Dagiti panid a nakasilpo kadagiti panangilawlawag a panid
- Entity usage
- Katkategoria
- Kayo ti kategoria
- Listaan dagiti baw-ing
- Pages with badges
- Pagsurotan a katkategoria
- Pampanid kadagiti topiko nga asideg kenka
- Pampanid nga adda tagikua ti panid
- Panangilawlawag a pampanid
Sumrek / agpartuat ti pakabilangan
Dagiti agar-aramat ken karkarbengan
- Baliwan dagiti kredensial
- Dagiti annuroten ti kontrasenias
- Dagiti automatiko a serra
- Dagiti global a kakaykayatan
- Dagiti karbengan ti agar-aramat
- Dagiti karbengan ti grupo ti agar-aramat
- Dagiti kontrasenias ti bot
- Dagiti kontribusion ti agar-aramat
- Dagiti naserraan nga agar-aramat
- Dagiti pakaammo
- Dagiti sagut
- Global a panagtaripato ti grupo
- Ikkaten dagiti kredensial
- Isaad manen dagiti tandaan
- Isaad manen ti kontrasenias
- Kakaykayatan
- List OAuth applications
- Listaan dagiti aktibo nga agar-aramat
- Listaan dagiti global a naserraan nga adres ti IP
- Listaan dagiti global a pakabilangan
- Listaan ti agar-aramat
- Panagtaripato ti global a pakabilangan
- Pannakaikameng kadagiti global a grupo
- Sukatan wenno ikkaten ti adres ti esurat
Kaudian a balbaliw ken lislistaan
Dagiti reporta ti midia ken dagiti panagikarga
Datos ken ramramit
- API feature usage
- Bersion
- Dagiti gadget
- Dagiti mensahe ti sistema
- Dagiti taudan ti libro
- Disso dagiti wiki
- Estadistika
- Estadistika ti panagusar ti gadget
- Kitaen ti datos ti interwiki
- Kompigurasion ti sagat ti panagabuso
- Listaan dagiti wiki ti Wikimedia
- Padasen ti panagmarka ti heroglipiko
- Pagipadasan ti grapo
- Pagipadasan ti plantilia
- Pagsubokan ti API
- Palawaen dagiti plantilia


text:
VIGAN CITY – Maysa a motorista ti kinabil ti grupo dagiti lallaki iti Jose Singson Street idi parbangon ti Marso 24.
Nagpulong iti polis ditoy ni Angelito Rafanan, 27, naasawaan, ken residente iti Barangay Suvec, Sta. Catalina, Ilocos Sur a sinaed ti grupo dagiti lallaki bayat ti panagdaliasatna iti Jose Singson Street idi agarup alas dos ti parbangon ti Marso 24 sada kinabkabil a puon ti naglitliteman ti nadumaduma a paset ti bagina.
Nagsawar dagiti polis ngem saandan a nasapulan dagiti suspek a nangkabil ken ni Rafanan.
Saan a nabigbig ti biktima dagiti nangkabil kenkuana.#


text:
Nana Caridad, 90
Pimmusay idi Agosto 19 ni Caridad Tabones Bigsot-Madarang ti Brgy. Lumbaan-Bicbica, Pinili, Ilocos Norte, nanang ni Elizabeth M. Raquel, mannurat ti Bannawag, iti edadna a 90.
Inulila ni Nana Caring (kaingungot daydi nag-Sangguniang Bayan Member ti Pinili, I.N. Ricardo Galinato Madarang, dagiti annak ken mamanugangna, da Elizabeth (Marianito), Leonora (Nolasco Sr.), Conrado (Conchita), Fe Natividad (Dioscoro, pimmusayen), Adoracion (Bobby), Evangeline, ken Pepe, pimmusayen (Brenda Lee); dagiti appokona, da Maria Eileen (Lionel), Master Jovanne Bryan (Charmaine), Fr. Tom, Maricar (Derick), Mayo (Aleth), Michael (Marjorie), Melvin, Marineth (Leo), Marc Evans (Mariecar), Mark Davis, ken Mark Christian; dagiti appokona iti tumeng, da Urijah Jacob, Sebastian Carlos, Budjoy, Ricarda Isabel, Rico, Francis, Ranz Mico, Frances Lorraine, Minerva Samantha, Myrelle Cassandra, Chloe, Caden; ken dagiti imbilangna nga annak, Jeaneth Bigsot Tagayona ken pamiliana, ken Mila Salmasan.
Maitabon ti bangkay ni Nana Caridad itoy a Septiembre 5, 2018 iti alas-8 iti bigat iti Sacritan Cemetery, Pinili, Ilocos Norte.


text:
Naisaruno ti pannakabuangay dagiti Turnout Service Area Group (TSAG) iti 14 a barangay a masakupan ti irigasion tapno mabukel dagiti Irrigator’s Association (IA) a nairehistro kalpasanna iti Securities and Exchange Commission (SEC) idi Tawen 2013.
Sakbayna, nakikoordinar ni Mr. Ronald Bersola, Institutional Development Officer ti NIA-Irrigation Management Office (IMO) ken makasakup iti Gaco Irrigation Project (GIP), Brgy. Cacadiran, Cabugao, Ilocos Sur kadagiti opisiales dagiti nadakamat a barangay agraman dagiti asosasion ti mannalon ket naorganisar ti TSAG ken napederasion dagiti mangbukel ti IAs.
Idi Hunio 10, 2013, narugian ti seminar iti “Capability Enhancement Training in Managing the Irrigation System (CETMIS). Pinagyamanan ni Mr. Elpidio Sonido, Magarang IA President ta naikkanda iti adal no kasano a tamingenda iti operasion ken mentenansia ti kanal ken iti panagpadanumda babaen iti panangtarabay ti Opisina ti NIA (ISIMO)-Sta. Maria, Ilocos Sur nga idauluan ni Engr. Adriano F. Amano, MPA, Division Manager A.
Inlawlawag ni Mr. Bersola ti akem ti TSAG a mabukel a kas sanga ti IA tapno naannayas ti operasion ken mentenansia ti kanal apaman nga agoperar.
Nabuangay met ti System Management Committee (SMC), kangrunaan a Komite a katinnulong ti Gaco National Irrigation System (GNIS) a mangtarawidwid iti Operation and Maintenance iti maserbisyuan a barangay ti ili iti Cabugao, Ilocos Sur idi Mayo 2014.
Nagatendar idi dagiti Opisiales dagiti tallo nga umuna a nabuangay nga Irrigator’s Association (IA) kabayatan iti pannakatarimaan dagiti pasilidad ken istraktura iti nasao a pagpadanuman a kas iti Magarang Farmer’s Irrigators Association, Cuancabal-Nangaraban IA ken ti Rizal-Baclig IA.
Naaramid ti panagsanay iti Financial Management Seminar dagiti mannalon a masakupan ti NIA-Gaco National Irrigation Project (NIP) kadagiti Barangay ti Nagsincaoan, Cacadiran, Arnap, Lipit ken Cuancabal, Cabugao, Ilocos Sur iti Function Hall, NIA-Gaco-NIP Building, Sitio Cabaroan, Brgy. Cuancabal, Cabugao, Ilocos Sur iti dayta met la a Tawen 2014.
Innayon ni Mr. Bersola a kasapulan a matun-oyan dagiti plano ti Ahensia a pannaka-organisar dagiti maseknan nga IAs tapno adda kakinnoordinarda iti pannakaiwayat ti konstruksion dagiti kanal iti masakupan dagiti nadakamat a barangay ken katinnulongda iti panagoperar ti kanal.
Ti pannakaorganisar ken pannakapatibker dagiti Irrigator’s Associations (IAs) ket paset iti panagoperar ti Gaco Irrigation Project (GIP) a nagun-od a proyekto ti ili a Cabugao babaen iti panagkammayyet ti LGU-Cabugao nga idauluan ni Mayor Edgardo “Ediboy” S. Cobangbang, Jr. ken ti Departamento ti Agrikultura (DA) kasta metten iti National Irrigation Administration (NIA) a mangbenepisiar kadagiti barangay ti ili a kas iti Brgys. Cacadiran, Nagsincaoan, Cuantacla, Lipit, Arnap, Cuancabal, Turod-Patac, Bonifacio, Quezon, Rizal, Baclig, Sagayaden, Pila, Dardarat ken Alina-ay.Ti Gaco NIS ket addaanen iti 1,068 Ektaria a manamnama a kalawa ti matalon nangruna iti Wet Season Crop (Hunio-Nobiembre) iti kada Tawen a suksukayen met ti 1,700 a bilang ti mannalon. Daytoy ket buklen iti innem nga Irrigator’s Association (IAs) ken 32 a Turnout Service Area Group (TSAG) a mamagkaysa ti pamurosanda a kanal iti pagpadanumanda kadagiti pagtatalonanda. # (Web In-Action)


text:
Abril 26
Ti Abril 26 ti maika-116 nga aldaw ti tawen (maika-117 kadagiti bisiesto a tawen) iti kalendario a Gregoriano. Adda pay 249 nga al-aldaw ti nabati aginggana intono maungpot ti tawen.
Dagiti linaon
Paspasamak[urnosen | urnosen ti taudan]
Naipasngay[urnosen | urnosen ti taudan]
- 1889 – Ludwig Wittgenstein, naipasngay idiay Austria a pilosopo (pimmusay 1951)
- 1969 – Mikey Macapagal-Arroyo, maysa a politiko iti Pampanga ken Manila
Pimmusay[urnosen | urnosen ti taudan]
- 1910 – Bjornstjerne Bjornson, Norwego a mannurat (naipasngay 1832)
- 1986 – Broderick Crawford, Amerikano nga aktor (naipasngay 1911)
- 2003 – Yun Hyon-seok, Koreano a mannaniw, mannurat ken aktibista (naipasngay 1984)